ULMA> Albisteak> Página 12\nULMA Orga Jasotzaileak\t2016-11-04\nULMA Orga Jasotzaileetako gerente berria, Francisco Javier Elias Chocarro, Administrazio eta Enpresen Zuzendaritzako lizentziaduna da eta Executive Master in Business Administration (EMBA), eta bere jarduera profesionalaren zatirik handiena zerbitzu enpresetan garatu du eta, zehazki, makinen alokairuen sektorean. Francisco Javier Elias jaiotzez bilbotarra da, 52 urte ditu eta esperientzia zabala du GAM Taldearen barruan (Aldaiturriaga Garabiak) […]\nULMA Construction\t2016-10-28\nEnkofratzeko teknologia bi zubi bultzatutarako Polonian\n2020ra arte Polonian aurreikusi den azpiegitura planaren barruan, nabarmen handitu da zubi bultzatuen metodoaren bitartez egindako biaduktuen kopurua. ULMA lehena izan zen herrialde horretan sistema honekin zubi bat egiten, eta, bere esperientziagatik, une honetan enkofratu berezien diseinua eta horniketa egiten ari da metodo honekin bi zubi egiteko: S5 bideko MS-6 biaduktua eta S19 bideko E-1 […]\nULMA Architectural Solutions\t2016-10-20\nULMA Architectural Solutionsek aurrefabrikatu arkitektonikoen dosier berria aurkeztu du\nDosier berriak obra berrietarako zein birgaitze lanetarako soluziorik hoberenak biltzen ditu. ULMA Architectural Solutionsek Aurrefabrikatu Arkitektonikoen Dosier berria aurkeztu du. Dosierrak hormigoi polimeroz egindako piezen soluziorik hoberenak biltzen ditu, bai obra berrietarako, bai birgaitze lanetarako. Pieza estandarrak zein proiektu bakoitzaren premien arabera neurrira egindako pieza bereziak biltzen ditu. Gure Dosierrean aurkituko duzu: Korporazioaren informazioa Gure […]\nULMA Handling Systems\t2016-10-18\nKuba eta Mexikoko hainbat aireportuk ULMA Handling Systemseko Baggage Handling sistemak edukiko ditu\nULMAk aurrera pausu bat eman du bere hedapen estrategian, nazioarteko proiektuen esleipen berrien bidez. Horien esker, Baggage Handling osoko sistemak garatu ahal izango ditu Kuba, Mexiko eta Espainiako hainbat aireportutan. La Habana eta Santiago de Cubako aireportuak izango dira ULMA Handling Systems-ek bere sistemak garatzeko aukeratutako Kubako aireportuak. Bertan, helmugen sistema bat garatuko du 2 […]\nULMA Handling Systems\t2016-10-10\nLOGISTICS 2016 azoka ULMA Handling Systemsen erakusleihoa izango da\nULMA Handling Systems Logistics 2016 azokan egongo da bertaratzen diren bisitari guztiei ingeniaritza logistikoko puntako soluzioak aurkezten Manutencion Et Emballage azokan parte hartu ondoren Parisen (Frantzia), ULMA Handling Systems Europa hegoaldeko logistika profesionaleko azokarik handienean egongo da, LOGISTICS 2016, azaroaren 23an eta 24an egingo da azoka IFEMA erakustazokan, Madrilen. Edizio honetan ULMAk ingeniaritza logistikoko bere […]\nULMA Handling Systems\t2016-09-26\nULMA-ren estanda automatizazio logistikoaren elkargunea izango da ALL4PACK (Manutention et emballage) azokan\nULMA beste behin ere All4Pack Paris 2016 azokan izango da automatizazio logistikoko bere soluzio berritzaileak aurkezten. ULMA Handling Systemsek berriro parte hartuko du Manutention Et Emballage 2016 azokan, egun All4Pack Paris izenez ezagutzen dena, eta azaroaren 14tik 17ra bitartean egingo dena Paris Nord Villepinte erakustazokan. Azokan packaging, processing, printing eta Handling sektoreko enpresa nagusiak elkartuko […]\nULMA Construction\t2016-09-20\nEzagutu itzazu ULMA proiektuaren aurpegiak bideo korporatibo berrian\nBideo hau ULMAren komunikazio euskarriak eguneratzeko beste urrats bat da, Construction Book-aren sustapenaren ondoren. Euskarri horiekin, gure nortasuna, gure balioak eta lan egiteko modua transmititu nahi ditugu, modu audiobisual eta grafikoan. Langileen eta bezeroen testigantzen bitartez, ULMAren dimentsio enpresariala modu audiobisualean aurkezteaz gain, garrantzitsuagoa den alderdi humanoa ere erakutsi dugu. Ezberdintzen gaituen ezaugarri nagusia jarri […]\nSoluzio berritzaileak abangoardiako arkitekturan\nFondazione Prada Museoa-k, zeina Rem Koolhaas arkitektuak diseinatutakoa baita, gune bakarrean batu nahi izan ditu etengabe interakzioan dauden bi kontzeptu: jada existitzen den arkitektura eta abangoardiako arkitektura. XX. mendearen hasierako industrialde zahar batean kokatuta dago, Milanen, eta elkartu ditu jatorrizko zazpi eraikinak hiru eraikin berri hauekin: Podiuma, Zinema eta Dorrea. Dorreak 66m-ko altuera du eta […]\nULMA Construction\t2016-09-07\nULMA Constructionek Estatu Batuetan duen posizioa indartu du, SOCON Forming & Shoring erosita\nULMA Constructionek SOCON Forming & Shoring erosi du, Estatu Batuetako ULMA Form-Works, Inc. filialaren bitartez, AEBetako hego-ekialdeko kostan duen presentzia handitzeko eta sendotzeko asmoarekin. SOCONek Georgian eta Alabaman ditu bulegoak eta enkofratu eta eraikuntzaren merkatuetarako hornitzaile ezaguna da aipatutako zonaldean, 2008az geroztik. Etxebizitzetako eraikinak, altuera handiko eraikinak eta ospitaleak egiteko proiektuak egiten ditu, bai eta […]\nULMA Orga Jasotzaileak\t2016-09-05\nT-REX proiektua: Jardunaldiaren itxiera irailaren 15ean ULMAn\nULMA Orga Jasotzaileak, IK4-TEKNIKERekin lankidetzan, irailaren 15ean, Oñatiko zerbitzu zentraletako eraikinean, T-REX proiektu europarraren jardunaldi irekiera antolatu du. Hitzordua bi lansaiotan banatuko da. Lehenengo saioan nabarmenduko da teknologiek eta enpresa-garapenak jokatzen duten papera ondorengo eremuetan; joera eta teknika berriek Industria 4.0 eremuan inplementatzea, informazioan oinarritutako mantentzea (CbM), zerbitzuaren berringeniaritza eta zerbitzu negozioen beste jarduera batzuk. […]


Sasoi berria sasoiz kanpo | Bizigiro | Berria\nSasoi berria sasoiz kanpo\nMartxoaren erdialdean itxi egin behar izan zituzten sagardotegi guztiak. Itxialdia arintzeko neurriekin batera, ireki egin dituzte zenbait sagardotegi, segurtasun neurri zorrotzak beteta. Itxita egon diren asteetan, bestalde, sagardo botilak etxez etxe eta dendetan saltzen aritu dira sagardotegi gehienak.\nNapoleon Lertxundi, Saizar sagardotegiko arduraduna. J.C. RUIZ / FOKU Tamaina handiagoan ikusi\nSasoi betean zeuden sagardotegietan martxoaren erdialdean; sasoi betean, eta garaia «ondo» zihoala nabarmendu dute Saizar (Usurbil), Larre-Gain (Hernani), Gartziategi (Astigarraga) eta Itxas Buru (Hernani) Gipuzkoako sagardotegietako arduradunek. Baina COVID-19a iritsi zen. Denek itxi egin behar izan zuten, ostalaritzako sektore osoak bezala. Orain haietako batzuk zabaltzen ari dira, txotx garaitik kanpo, baina sagardozaleei zerbitzua eskainiz. Protokolo eta segurtasun neurriei jarraituz. Sasoi berri bat, sasoitik kanpo.\nSaizar izan da zabaldu duten lehen sagardotegietako bat. Maiatzaren 27an ireki zuten. Napoleon Lertxundi sagardotegiko arduradunak aitortu du zabaldu aurreko egunak ez zirela txantxetakoak izan: «Ireki aurreko asteetan, gogor aritu ginen lanean sagardotegia berriro irekitzeko ezarri beharreko protokoloa zehazteko. Hainbat formazio saio egin genituen lan egiteko modu berria nolakoa izango zen ikasteko». Saizar urte osoan egon ohi da irekita, eta udan zabalik egongo da.\nEkainean zabaltzea kontu berria da, ordea, Itxas-Bururentzat eta Gartziategirentzat. Duela astebete zabaldu zuten Itxas-Buru. Gartziategik, berriz, bihar gauean irekiko du. Jon Pagola Itxas-Buruko arduradunak azaldu duenez, mahaien artean bi metroko distantzia mantendu behar da. «Sagardotegian otorduak botilarekin ematen ari gara. Eta, gero, kuadrillaka edo taldeka, upelera buelta bat ematen ahalegintzen gara, ahal denean». Abuztuaren erdialdera arte izango dute sagardotegia zabalik. Gartziategik sagardoa soilik botilan edateko eskainiko die bezeroei, «oraingoz». Nere Lizeaga Gartziategiko arduradunaren arabera, «txotx garaia amaitu da». Edonola ere, azarora arte izango dute sagardotegia zabalik, eta egoera aldatu egin daitekeela iradoki du: «Egoerak laguntzen badu, etorkizunean ikusiko dugu ea txotxen bat egin dezakegun talde bakoitzarentzat. Baina ez sistematikoki, behintzat: pandemia batean gaude». Gartziategik ez du orain arte inoiz udan zabaldu, baina, koronabirusaren krisia iritsi aurretik, irekitzeko ideia buruan zeukaten. «Baziren urte batzuk garai honetan ireki nahian genbiltzala, eta egoera hau azken bultzada izan da. Ikusiko dugu zer gertatzen den; hasiberriak gara garai honetako zerbitzuan».\nSaizarkoentzat ez da kontu berria udan zerbitzua ematea. Baina pandemia baten erdian lan egiteak ez du zerikusirik aurreko ezein egoerarekin. Lertxundik aitortu du izan dituztela buruhausteak: «Hasieran iruditzen zitzaigun ezinezkoa zela segurtasun neurri guztiak betetzea, baina parte hartutako hitzaldiekin eta formazioekin aurrera egiteko prest ginela ikusi genuen; guztion segurtasuna bermatuz, irekitzeko moduan geundela ikusi genuen». Hortaz, ezarritako neurriak betetzeko moduan prestatu zuten sagardotegia: mahaiak segurtasun distantzia mantentzeko moduan antolatu zituzten, QR kodeak ezarri zituzten bezero bakoitzak karta digitala sakelako telefonoan ikusi ahal izateko, gel desinfektatzaileak jarri zituzten, koronabirusaren inguruko gomendioei jarraitzeko afixak... «Eta langileentzat, noski, norbera babesteko ekipamenduak ezarri genituen», azaldu du Lertxundik.\nBezeroen erantzuna egunotan ona izaten ari dela aipatu dute sagardotegietako arduradunek. Itxas-Buruko sagardogileak gogorarazi du martxoan eta apirilean bezero asko gelditu zirela sagardotegira joateko gogoz: «Kontua da egoera aldatu egin dela; zenbaitek aukera izango dute etortzeko, baina beste batzuek ez». Sagardotegiko erreserbak bertan behera gelditu zirenean, bezero asko hurrengo asteetan telefonoz deika aritu zirela oroitu du Gartziategiko arduradunak ere: «Izan liteke aurretik etorri ezin izan zirenak etortzea, baina denentzat zaila izango da. Egoerak erakutsiko digu sasoi berri hau nolakoa izango den». Saizarko arduradunari iruditzen zaio jendea sagardotegira joateko gogoz zegoela. «Eta ikusi dute neurriak betetzen ditugula; segurtasuna eman diegu. Ikusi dugu jendeak ere etxetik kanpo aisialdiko planak egiteko eta sagardotegiko esperientziaz gozatzeko gogoa duela».\nUrte osoan zabalik egin ohi diren sagardotegiak ireki dituzte; Gartziategi eta Itxas-Buru bezala, beste zenbait aurreneko aldiz ireki dituzte ekainean. Baina badira, arrazoi desberdinengatik, zabaldu ez duten sagardotegiak. Larre-Gainek, adibidez, ez irekitzea erabaki du. Bertako Arnaitz Lasartek nabarmendu du martxoan «shock egoeran» gelditu zirela sagardogileak. «Kontuan hartu behar da martxoan eta apirilean izaten direla diru sarrerarik handienak sagardotegietan». Baina Larre-Gainekoak ez ziren erabat gelditu: beste sagardotegi askok egin bezala, Lasarte etxez etxe sagardo botilak banatzen aritu da. «Denbora gehiago genuenez, botilarena mugitzeko tartea hartu genuen. Bezeroekin harremanetan jarri ginen aipatzeko etxez etxeko botilen banaketan ari ginela. Harrera oso ona izan da».\nGartziategikoek komertzio txikiei eta norbanakoei saldu dizkiete botilak asteotan. Lizeagak aitortu du «nahiko txukun» joan dela banaketa. «Herritarrek ulertu zuten etxean egon behar zutela, eta, orduan, sagardo kontsumoa hazi egin zen etxean».\nItxas-Buruko Pagolaren arabera, COVID-19a heldu zenean, hasieran pentsatu zuten denbora laburrerako izango zela. «Baina, gero, ikusi zenean oso luzerako zihoala, beste neurri batzuekin hasi ginen: adibidez, botilak etxez etxe banatzen».\nLizeagak uste du botilak badituela alde onak, eta sagardotegiko otordu bat botilarekin «primeran» gozatu daitekeela. «Jendeak aukera izango du ikusteko botilako sagardoak baduela bere tokia. Esperientzia berri bat da». Gartziategik aurten aurreneko aldiz du bodega %100 sor-markakoa. «Azkeneko urteetako apustua da, baina aurten iritsi gara %100 egitera. Euskal Sagardoa eskainiko dugu. Filosofia horrekin egiten dugu bat». Hain zuzen ere, Euskal Sagardoak 2019ko uzta aurkeztuko du gaur, Hernaniko Txillida Leku museoan. Euskal Sagardoa sor-markak egindako sagardotegien eta sagardo desberdinen katalogoa aurkeztuko dute.\nOstalaritzako beste sektoreetan bezala, etorkizunarekiko kezka dute sagardogileek. Lasartek nabarmendu du koronabirusaren krisia iritsi zenean haientzat kezkagarriena «ezjakintasuna» izan zela. «Okerrena da ez jakitea datorren urtean zer gertatuko den». Hala ere, Larre-Gainekoak baikorra izan nahi du: «Orain botilan zentratuko gara, eta itxaron egingo dugu. Premia badago, datorren urtean zabalduko dugu sagardo garaitik kanpo».\nLertxundik, bestalde, nabarmendu du etorkizuna «tokiko jendearengan» egongo dela: «Koronabirusarekin, probintziko jendea nagusituko da. Uda desberdina izango da, eta ez da apenas nazioarteko turistarik egongo. Horrek gure estrategia egokitzera eraman gaitu: gure estrategien indar guztiak bertako bezeroengan jarriko ditugu».\nLizeagak, era berean, ohartarazi du tokiko produktuen alde jokatuko dutela, eta prestatuko dituzten entsaladak Astigarragako baratzeetako produktuez osatuak egongo direla. Lertxundik, era berean, hau esan du: «Inoiz baino gehiago tokikoa dena babestu behar dugu, tokikoa tokian bertan kontsumitu; horrela etorkizuna hobea izango da guztiontzat».\nModu batera edo bestera, sagardotegi zaleek etorkizunean jarraituko dutela iruditzen zaio Pagolari. «Txotxa polita da, eta kulturala; iruditzen zait jarraituko duela. Baina agian aldaketaren bat iritsiko da, jendearen ohituren tankeran. Botila gehiago salduko da agian». Lizeagak ere uste du aldaketa batzuk irits daitezkeela, baina nahiago du etorkizunean etor daitekeenari buelta gehiegi ez eman: «Hainbeste gauza daude ez daudenak gure esku... Saiatu behar dugu gure esku dauden kontu guztiak ahalik eta ondoen egiten».\nLasartek oroitarazi duenez, azkeneko urteetan sagardotegiek gorakada izan dute larunbatetan, eta beherakada astegunetan. «Hori datozen urteetan ez dut uste askorik aldatuko denik. Edonola ere, sagardotegien eskaera badago, eta hori ez da egun batetik bestera bukatuko».


Urtarrilak 2020 – Eibar Rugby Taldea | Webgune ofiziala\nMonthly Archive for: "Urtarrilak, 2020"\nAste bukaera gogorra gure Akademientzat.\nAste bukaera gogorra gure Akademientzat. 16 eta 18 urte azpiko taldeak Iruñara joan dira partida jokatzera. Aurkariak gu baño gehiago izan ziren, bi kategorietan. Emaitzak hurrengoak izan ziren: [...]\nAvia Eibar Rugby neskek, igande honetan Unben jokatu zuten, Ohorezko B mailako bigarren jardunaldia XV Hortaleza taldearen aurka, aurreko denboraldian Ohorezko mailako taldea izan zena. [...]\nAVIA Eibar Rugby Taldeak, ligako hamaseigarren jaurdunaldia jokatu zuen Galiziako lurretan Ourenseren kontra. Eibartarrek azken partiduan izandako dinamika aldatzeko asmoa zuten eta horrela egin [...]\nEibar Rugby Taldeak hamabost garren jaurdunaldia jokatu zuen etxean Universitario Bilboren kontra. Partidua 10-32 batekin amaitu zen, bizkaitarren alde. AVIA Eibar Rugby taldearen hamabostekoa: [...]\nOHOREZKO B MAILAKO LEHEN PARTIDA IRABAZITA ETXERA\nGure neskek domeka honetan ekin diote Ohorezko B mailari. Murcian 12h-etan izan zen partida, nahiz eta urduritasun puntu bat izan, eibartarrak guztia emateko gogoarekin sartu ziren [...]\nAKADEMIA NAZIONALEKO ENTRENAMENDURAKO DEITUAK\nAmaiur Mayo, Nerea Garcia, Kaiane Bedones eta Aleu Cid TOP 80 programaren barruan entrenamendu saio baterako deitu ditu Akademia Nazionalak. Entrenamendua Urtarrilak 22an, asteazkena, [...]\nAvia Eibar Rugby taldeak ligako bigarren itzuliko 3. partidua jolasteko Mungiaraino joan zen, Uribealdea taldearen kontrako neurketa irabezteko asmoarekin. Partidua larunbatean arratsaldeko 16:00 [...]\nJOKALARI BERRI BI AVIA EIBAR TALDEAN\nAvia Eibarrek beste bi fitxaketa berri gehitu ditu hastear dagoen Ohorezko B mailarako. Kluba, nazioarteko esperientziadun jokalariekin sendotu da bere helburuak lortu ahal izateko, [...]\nGure jokalariak ostiraletik zapatura kontzentratuta egon dira Arraten. Ostiraleko entrenamenduaren ondoren, guztiak batera lo egitera Arrateko aterpetxera igo ziren. Zapatuan goizean goiz jaiki [...]


Hiart Compañon Aldalurrek irabazi du 100 euroko erosketa-txartela - etakitto.eus\nHiart Compañon Aldalurrek irabazi du 100 euroko erosketa-txartela\n0 Berbetan dendariak, Berbetan orokorra, Kultura\nETA KITTO 2015, Uzt 24\nDendariak Berbetan egitasmoaren barruan, erosketak ere euskeraz egitera animatzeko …eta kitto! Euskara Elkarteak antolatutako lelo-lehiaketan parte hartu duten guztien artean 100 euroko erosketa-txartela zozketatu dute gaur (barixakua, hilak 24) Toribio Etxebarria kalean, udako merkealdi berezien azokan eta irabazlea Hiart Compañon Aldalur izan da. Saridunak proposatutako leloa, berriz, “Bizi-bizi euskaraz erosi” da.\nBestalde, gogoan izan hiru egun hauetan jasotako leloak Dendariak eta Ostalariak Berbetan-eko Batzordeak aztertu eta 10 aukeratuko dituela, eta aukeratutako hamar horien artean, urrian, Facebook bidez herritarrek bozkatuko dutela zein gustatzen zaien gehien. 100 euroko erosketa-txartela irabazteaz gainera, lelo irabazlea, gabonetako kanpainan, opari-paketeak egiterakoan jartzen den pegatinan agertuko da.\n« Gardentasunaren ataria eta Kulturako mikrositea gehitu dizkiote udalaren webgune berrituari 100 euroko txartelaren irabazleak jaso du saria »


Goierriko urtegiak alerta egoeratik gainezka egitera pasa dira : Goierriko Hitza\nArriarango urtegian uhateak zabalik, irakurle batek bidalitako argazkian.\nDuela apenas bi aste, alerta egoeran zeuden Goierriko urtegiak. Azken asteetako euriteen ondorioz ordea, gainezka daude orain. Asteburuan, Legazpiko Barrendiola urtegian uhateak zabaldu behar izan dituzte, gainezka egitear zegoelako. Beste horrenbeste egin dute gaur Arriaranen (Beasain). Lareoko urtegia ere, %100ean dago. Otsailaren 10ean jaso zuten azken urteetako minimarik larriena; Arriaranen 1.500.000 metro kubiko mugatik jaitxi ziren; orain berriz, 3.000.000 m3-ko maximora iristear dira.


Fira d'Intercanvi de Mieres - Landa errepideak Garrotxa behar\nAzoka Truke Mieres\nHasiera/Berriak/Azoka Truke Mieres\nAzoka Truke Mieres bere hitzordua egia izaten jarraitzen. Hurrengo egunean 10 Azaroa 34th edizioa izango da’ Hau bidezko Garrotxa bereziki, the truke jende gehien bilera diren Katalunian ospatzen. Truke eta parteka ondasun eta zerbitzuen frakzio egindako zehar bi jarduera nagusiak Azoka Truke Mieres, Ispilua beste bere mota azoketan herrialde ospatzen.\nBorn 9 azaroan 1986, Azoka ekitaldi bat erakutsi duela bakarrik bizi diren bihurtu truke ere posible da. biztanleria Mieres ongietorria azaroaren bigarren igandean Azoka trukea, merkatu bat horren printzipio oinarrizko ondasun eta zerbitzuen trukea.\ndu Azoka trukea irekita dago guztiek duten zerbait eskaintzen dute eta oraindik beste norbait baliagarria izan daiteke. A Mieres, egun bat, zuzeneko truke, Elkarren arteko aldaketa. iristen diren parte-hartzaileak Mieres, herrialde osoko muntatu objektuak mota guztietako postu hori ez da gehiago behar eramateko eta truke.\nnegoziazio artearen bidez, bertan trukatu behar duten beste produktu. dirua (sarrerak, txanpon, takoi, txartelak) Ez zara ongietorria in Azoka trukea denean, are gertaera antolatzeko prozesuan berean, Guztiz diru-elementu baztertzen da.\nEkimena sortu 1986 gaztea, hainbat pertsona, erabaki aprobetxatu tradizionala bidezko datak Cattle of Santa Zezilia festa eredu berri bat proposatzeko. Azoka Santa Zezilia udalerri ospatu zen arte 1936 eta animaliak baliagarri Eragiketaren baserriko lanak egiteko eskualde mailako bilera garrantzitsu bat ekarri zuen.\ndu Azoka trukea berreskuratu egingo da 1980 Kale Nagusian animalia eta nekazaritza tresnak eta bestelako jarduerak merkatu bat, Havana ron kantua bat partekatzea eta bertako artisten azoka batekin. Baina festa hasi zen komunikazio eta herriak hustu hobetu ondorioz gainbehera eta oinarritutako azoka truke buruzko egungo eredu sustatzeko erabaki, du Azoka trukea. produktuen truke haratago, ezagunenetako bat Azoka trukea Stone Zopa da, Zopa da guztiontzat borondatezko ekarpenekin eginda dago, eta parte-hartzaileen artean banatuko.\nbisitatu nahi baduzu Azoka trukea d’ aurten, egonaldia egin dezakezu gure Etxe autopista berriaren beharko Landa turismoa Bertan instalazio eta ekipamendu berri eta gastronomia eroso bat dugu.\nby ApuntServeis|2019-10-28T14:30:06+02:00urriaren 24an, 2019|Kategoriak: Berriak|Tags: Kultura Agenda, kultura, Garrotxa gertaerak, Azokak eta Jaiak|0 Oharrak


Profesionalak batuz, elkarlana indartuz - Diario de Noticias de Navarra\nProfesionalak batuz, elkarlana indartuz\nXirimiri ezkontzak, euri azpian dantzan elkartea sortu dute Beasainen, ezkontzen sektoreko zenbait profesionalek ezkongaiei zerbitzu eta aholkuak emateko asmoarekin.\nm. aranbururen erreportajea 09.02.2020 | 19:37\nDiaz makilatzailea eta Olano diseinatzailea, elkarteak egindako saio batean, Igartzan. Argazkia: Meet me in the North\nDiaz makilatzailea eta Olano diseinatzailea, elkarteak egindako saio batean, Igartzan.\nMigdala arropa denda, Meet me in the North, Karmele Diaz, Mesa Presidencial, Hazia lora denda eta Tandem Komunikazioko kideak, talde irudian.\nEguraldi onarekin batera iristen da ospakizunen garaia. Nahiz eta urtean zehar asko egiten diren, batez ere eguzkia nagusi izaten den sasoian antolatzen dira ezkontza gehienak. Ezkongaientzako, dudarik gabe, bizitzako une berezienetako bat izaten da eta gonbidatuen-tzako, berriz, ondo pasatzeko eta maitasuna ospatzeko aitzaki aproposa.\nGipuzkoan bertan puntako profesionalak egon badaude, asko hiriburuetan pilatzen dira. Herri txikietan, ordea, ez pentsa ez dagoenik aukerarik. Beasainen kasuan gai honen bueltan alor ezberdinetako profesionalak batu dira eta Xirimiri ezkontzak, euri azpian dantzan elkartea sortu dute bezeroei egun berezi horretan antolatu behar diren eta kontuan hartu behar diren detaile txiki guztiak prestatzen laguntzeko asmoarekin.\nMigdala arropa dendako Maialen Olano, Meet me in the North argazkilaritzako Garbiñe Irizar, Karmele Diaz makilatzailea, Mesa Presidencialeko Eli Canales, Hazia lore dendako Haizea eta Maialen Zurutuza, Igartza Monumentu Multzoa kudeatzen duen Aldaba enpresako Aitziber Makazaga eta Tandem Komunikazioko Leire Mendizabal dira bultzatzaileak. Aipaturiko bakoitza espezialista da bere profesioan eta "aukerak zabaltzeko" asmoarekin batu dira egitasmo berri honetan. Ilusioz mintza-tzen dira guztiak, lanbide batean beharrezkoa den osagaia agerian utziz hitz egiten dutenean.\nHarremanetan egon izan dira aspalditik, eta asko ezkontza batzuetan ere topatu dira. Azkenean ezkontza batek profesional ugariren beharra izaten du eta elkarren alboan lan egitea tokatzen zaie. "Laguntza" ematea da helburua, eta gerturatzen direnek ikustea zenbat aukera dauden herrian bertan, urrutira joan gabe. "Eduki berriak sortzeko eta erakusteko gai gara", azaldu dute sortzaileek. Talde lana da, elkarri laguntzeko modu bat baina Xirimiri Ezkontzak elkartearekin harremanetan jartzeak ez du esan nahi profesional guztien zerbi-tzuak kontratatu behar direnik. Xedea herrian dagoen profesionaltasuna balioan jartzea da eta beraiek ere sormena lantzeko aukera izatea.\nezkontzen joera Gizartea aldatzen doan modu berean ezkontzak antolatzeko moduan ere joera ezberdinak agertzen dira. "Gaur egun geroz eta pertsonalizatuagoak egiten dira", azaldu du Olanok. Guztiek bat egiten dute baieztapenarekin eta uste dute ezkontzen diren pertsonak ezkondu ez ezik, historia bat ere kontatu nahi dutela eta horretarako asko zaintzen direla detaile xumeak. "Adibidez, erramu bat egiterako orduan oso posiblea izaten da ezkongaientzako berezia den loreak jartzea, beraientzako esanahi bat dutenak; ez ausaz aukeratutakoak", gehitu du Zurutuzak. Berdina gertatzen da lekuekin. Geroz eta gehiago dira esanahi berezi bat duen lekuan ezkontzen direnak, eta soinekoak ere pertsonalizatuak egiten dituztenak. "Azkenean garrantzitsuenak beraiek dira, ezkontzen direnak, eta beraien historia kontatu ahal izatea izugarri da polita", esan du Olanok.\n"Egunero egiten dugun lanaz aparte sormenarekin lan egiten dugunon-tzako asetzeko beste bide batzuk irekitzea lortu nahi dugu, plazer hutsagatik ere lana egitea", adierazi du Irizarrek. Baina, hori nola lor daiteke? Elkarteko kideek nabarmendu dutenez, askotan jendeak ikusi duen hori eskatzen du, badakielako gusta-tzen zaiola eta beraz, arriskatzea zailagoa izaten da.\nHorri buelta eman eta sormenari bide emanez, beraiek dagoeneko pentsatzen ari dira aukera berrietan. "Sormenari askatasuna eman nahi diogu eta gu ideia berriekin gaude beti. Azkenean gure munduko beste hainbat profesionalekin harremanetan egoten gara eta tendentzia berrietan jantziak gaude", uste du Irizarrek. Arriskatzea, ordea, kostatu egiten denez, beraiek eman nahi dute aurrera pausoa eta gauza berriak egin, ondoren jendeari erakusteko zer egiteko gai diren. Esaterako, agian norbaitek bere kabuz ez luke pentsatuko zenbait lore nahastea, Igartza Jauregiaren antolaketari itzuli bat ematea edo ohikoa ez den soineko bat eskatzea. Beraiek izango dira nahi horiei aurre hartu eta emaitza erakutsiko dutenak.\ngertutasuna Gauza txikietan dago emaitza handien gakoa. Egunero lan horiek egiten duenak ondo ulertuko du esaldia. Eta Xirimirikoen iritziz hori oso garrantzitsua da. "Bezeroa ezagutzea behar beharrezkoa da", dio Makazagak. Bere kasuan Igartza Jauregia kudeatzen du eta gauzak antolatzearen beharra nabarmendu du, izan ere, lekuak berak ere asko muga-tzen du ezkontza mota eta ezkontza motaren arabera, era berean, lekuaren antolaketa aldatu egin daiteke.\nEzkongaiak dira protagonistak eta horretan guztiek bat egiten dute. Azkenean beraien egun handian gustura egotea da lortu nahi dena, eta beraiek diren bezalakoak agertzeko aukera izatea. Arroparekin, esaterako, errazagoa da ulertzen. "Pertsonaren autentizitatea islatzen saiatzen naiz beti. Horretarako hartu-emana oso garrantzitsua da, beraiekin konektatzeko errazagoa delako", gehitu du arropa diseinatzaile zaldibiarrak. Eta argazkiekin, zeresanik ez.\nAskatasuna ere ezinbestekoa da profesional hauentzat. "Sortzaile garen heinean saiatzen gara guk ere askatasuna mantentzen, guk ikusten dugun hori egin ahal izateko, eta egia esan oso zortekoa sentitzen naiz, izan ere, landu ditudan ia ezkontza guztietan utzi didate nire sormena garatzen eta guretzako hori ideala da", berretsi du argazkilariak.\nOrain urtebete pasa ondu zuten ideia eta elkarri denbora tarte honetan asko lagundu direla onartu dute. Azkenean, gai berdinaren inguruan aritzen dira lanean halakoetan, eta bestearen ikuspuntua ezagutzeak nolabaiteko lasaitasuna ematen die, eta eboluzionatzen jarraitzekoa ere bai.\nOraingoz nahiz eta ezkontzak batu dituen guztiak aurrera begira ate berriak zabaltzen jarraitu nahi dute. Esaterako, etorkizunean edonolako ekitaldiak antolatzeko prest daude, hasi egun berezi eta urteurrenetaraino iritsiz. Bezeroa gustura gelditzea, bere barneko esentzia ikusgai utziz. Eta ez daude itxita: "Ezkontzekin hasi gara, baina pentsa zenbat gauza dauden ezkontza batek biltzen dituenak. Adibidez, oraindik ez dugu taldean zapatak egiten dituen inor, eta gizonezkoen arropak edo bitxitegiak", azpimarratu du Olanok. Irekita dagoen taldea da eta interesa duen edonor jarri daiteke beraiekin harremanetan xirimiriezkon-tzak@gmail.com helbidean. Sektoreko punta puntako jendea aurkituko dute bertan, egun bereziak oraindik bereziagoak egiteko gaitasuna duena.


Trans-soul misterioa | Kultura | Berria\nEmakume transa eta beltza izan zen Jackie Shane, eta kultuzko R&B eta soul abeslari bilakatu zen. Haren lana berreskuratzen ari da orain Numero Group diskoetxea.\nJackie Shane soul eta R&B abeslaria. NUMERO GROUP\n2018ko urtarrilak 14\nBerrargitalpenetan espezializatutako Numero Group diskoetxe estatubatuarrak Jackie Shane kultuzko abeslari beltzaren (Nasshville, AEB, 1940) diskografia guztia plazaratu berri du, Any Other Way izenburuko bilduma bikoitzean. Gozamenerako izango dute soul, rhythm & blues (R&B) eta funk zaleek; izan ere, Shaneren diskoak, preziatuak ez ezik, oso urriak eta garestiak dira. Kantari ahaltsua da, baina nahikoa ezezaguna; Kanadan egin zuen bere ibilbidearen zatirik handiena, eta haren bizitzak misteriozko eleberri bat betetzeko adina anekdota biltzen ditu.\nJackie Shane emakume beltza eta transa izan zen, eta AEBetako hegoalde arrazista eta atzerakoian jaio zen. Nerabea zela, zutik jotzen zuen bateria, besteak beste, Louisianako Excello blues diskoetxeko grabazioetan; Moe Tuckerrek The Velvet Undergrounden egin baino askoz lehenago, hain zuzen. Gangster batek bahitu zuen Kanadan, Jackie izar bihurtzeko asmoz. George Clintonek Parliament-Funkadelic proiektu kosmikorako fitxatu nahi izan zuen; Shanek esan zuen ez zuela inoiz joko pixoihala zeraman musikari batekin, Clinton eta enparauen piura aipatuz. 1970eko hamarkadaren hasieran, abesteari utzi zion ama zaintzeko —gaixorik baitzuen—, Etta Jamesekin bira egin eta gero. Jamesek zera bota zuen Nashville hiriko kantariaren emanaldia ikusi ostean: «Hau jakinez gero, aurretik aterako nintzen agertokira». Azkenik, zabaldu zen Brasilen hil zutela, 1990eko hamarkadan. Baina Shane bizirik dago oraindik. Jaioterrian bizi da, eta hitz gutxiko emakumea da; ez da kasik etxetik ateratzen, sukaldean oso gaizki moldatzen da eta film zaharrak ikustea gustatzen zaio: Peter Lorre, Humpfrey Bogart, Bette Davis eta Joan Crawford aktoreen lana miresten du.\nIzaera itxi horren ondorioz, Numero Groupeko kideek gorriak ikusi zituzten Shane konbentzitzeko bere kantuak berrargitara zitzan. Zorionez, abeslariak amore eman zuen, eta, zigilu horren lan guztiak bezalaxe, luxuzko kutxa batean iritsi dira bere kantuak: bi LP zoragarri, eta haren bizipenez eta argazkiz jositako liburuxka mardul eta ikusgarria. Abeslari isilaren ondare musikal laburra jasotzen du bildumak: dozena erdi single eta zuzeneko LP bat; hots, estudioko hamabi kantu eta zuzenean jasotako beste hamahiru. Doinuotan, musika afroamerikarraren hainbat tradizio biltzen dira, betiere Shaneren ahots ahaltsuak haizatuak; tartean, Motown, soul, rock, R&B eta funka. Soinuaren kalitatea, halaber, apartekoa da.\n«Esaiozu gay-a naizela»\nBost urterekin hasi zen Shane emakume soinekoak eta takoiak janzten. Egun 77 urte ditu. Familiak berehala onartu zuen transformazioa, eta eskolan ere ez zuen aparteko arazorik izan, 13 urterekin emakume arropekin eta makillatuta joaten baitzen klasera. «Ezin nintzen beste bat izan, saiatu arren. Niretzat munduko gauzarik barregarriena litzateke gizon izaten saiatzea». Familiaren berehalako babesaren harira —bitxia garai hartarako—, ama eta aitona-amonak eredu bihurtu zitzaizkion. «Halere, heldu batzuk nitaz beldur ziren, inteligentea bainintzen; pentsamendu propioak nituen», dio soul abeslariak, bere nortasun gogor eta independentea aldarrikatzeko. Queer edo trans LGTB kontzeptuak baino nahiago du gay izendapena, eta bere sexu izaera ibilbide musikala garatzeko oztopo izan ote zen galdetzen diotenean, ibilbidea «liluragarria eta kitzikagarria» izan zuela erantzuten du. «Ni neu izaten saiatu nintzen, inori inolako azalpenik eman gabe». Bost urte zituela, familiako lagunak ziren bi gizonen ukituetatik ihes egin behar izan zuen, eta esperientzia ilun horiek munduaz zuen begirada baldintzatu zuten betiko.\nEskolako mutilen jokabide oldarkorrei aurre egiteko gai izan zen Jackie gaztea, baina AEBetako hegoaldeko arrazismo itsuaren beldur izan zen. Hala, eraso arrazista bat ikustea egokitu zitzaionean, autobusa hartu eta Kanadara jo zuen, 1959an. Han egin zuen bere ibilbide profesionala, bai eta Montreal eta Torontoko areto asko bete ere. Horretaz gainera, nekatua zegoen beltzentzat baino ez ziren ikuskizun ibiltarietan abesteaz. Kanada herrialde progresistagoa zenez, makillatuta eta ileordearekin ateratzen zen agertokira, ezkata dirdiratsuekin jositako soinekoekin, zetazkoak edo larruzkoak. Hori dela eta, batzuek lesbiana zela uste zuten. Numero Groupek bildutako Jackie Shane Live zuzeneko diskoan plazaratutako Any Other Way doinuaren bertsioko bertso batean, baina, argi uzten du kantariak: «Esaiozu zoriontsua naizela, esaiozu gay-a naizela». Dena dela, Shane ez zen trans komunitatearen ordezkari edo militante sutsu bihurtu, bizi zaitez eta utz ezazu bizitzen arau indibidualistari jarraituz. Izan ere, ez zuen inoiz gay eta drag giroko klubetan kantatu. «R&B abeslari bat naiz, ez naiz imitatzaile bat. Bluesa abesten dut. Bluesa maite dut. Bluesa ulertzen dut».\nHalaber, zenbait adituk esan dute zuzenean grabatutako disko hori James Brownen Live at the Apollo lanaren parekoa dela; zuzeneko grabazio bizi eta sutsua da, kantu guztiak dira itzelak, eta abeslaria bere onenean erakusten dute. Era berean, Brownek botatzen zituen antzeko intro luzeak ere haizatzen ditu Shanek; berak, baina, gospel kutsuko sermoi bihurtzen ditu, txikitan elizan entzundako predikuen eta ikusitako katarsi erlijiosoen ildotik. Aipatutako Any Other Way doinuaren zuzeneko bertsioa entzutea baino ez dago horretaz jabetzeko, bere bizitzako hainbat gertakari kontatzen baititu: besteak beste, amarenganako maitasun amaigabea. Kantu horrek sekulako arrakasta izan zuen Kanadako irratietan. Iaz Getxon izandako William Bell soul kantariak 1962an Stax diskoetxean argitaratutako doinuaren moldaketa da, eta jatorrizko hitzek ez dute gay hitza aipatzen, zoriontsu baizik: «Tell her that I'm happy» (Esaiozu zoriontsu naizela). Shanek kantu horren bi bertsio egin zituen, estudiokoa eta zuzenekoa, eta agian beste bat ikusteko eta entzuteko aukera ere egongo da, Numero Group diskoetxearen ahalegin eskergaren ondorioz.


Los Villares (Jaen) herrikoa zen. Nekazaria lanbidez. Gerra-kontseiluan 12 urte eta egun 1eko espetxealdira zigortu zuten «matxinadari laguntzearen» ustezko delituagatik. Azpeitiko kartzelan sartu zuten 1941eko martxoaren 26an. 1941eko ekainean eman zioten baldintzapeko askatasuna.\nTorre de Campo (Jaen) herrikoa zen. Nekazaria lanbidez. Gerra-kontseiluan 12 urte eta egun 1eko espetxealdira zigortu zuten «matxinadari laguntzearen» ustezko delituagatik. Azpeitiko espetxean sartu zuten 1941eko martxoaren 26an. Han hil zen 1941eko uztailaren 11n eta Azpeitiko hilerrian lurperatu zuten.\n1940an Azpeitiko postura bidali zuten guardia zibila.\nAzpeitian bizi zen. Elektrikaria zen ogibidez. Urolako trenetako langilea zen eta kaleratu egin zuten 1936ko irailaren 20an. Gurs-eko kontzentrazio-esparruan eduki zuten. 1951ko abenduaren 6an ezezkoa eman zioten urte hartako abuztuaren 28an berriro sartzeko aurkeztutako eskaerari.\nAzpeitian jaioa zen eta han bizi zen. Adingabea zen. Bizkaitik ebakuatu eta Ingalaterran hartu zuen babesa.\nVillanueva de las Minas (Sevilla) herrikoa zen. Gidari laguntzailea zen lanbidez. Gerra-kontseiluan 12 urte eta egun 1eko espetxealdira zigortu zuten «matxinadari laguntzearen» ustezko delituagatik. Azpeitiko espetxean eduki zuten preso 1941eko martxoaren 26tik maiatzaren 10era bitartean.\nDonostian jaio zen 1884an eta Donostian bizi zen. Abokatua. Politikari tradizionalista. Azpeitiko Udaleko zinegotzia zen 1905ean. Gipuzkoako Foru Aldundiko diputatu probintziala 1913an Azpeitiaren barrutia ordezkatuz. Azpeitian egon zen babes hartuta Gerra Zibila hastean, Gipuzkoako hiriburuan Errepublikaren aldekoek atxilotuko zuten beldurrez.\nAzpeitian bizi zen. Urolako treneko langilea izan zen Jose, eta 1936ko irailean, altxatutakoek irabazi ondoren, kalera bota zuten enpresako buruzagi berriek. Izquierda Republicana alderdiko eta Azpeitiko Fronte Popularraren Defentsa Batzordeko kidea zen, eta 1938ko apirilean 100.000 pta-ko isuna jarri zion CPIBk. 1958an Comisión Liquidadora de Responsabilidades Políticas batzordeak baliogabetu egin zuen isun hura.\nMartos (Jaen) herrikoa zen. Nekazaria lanbidez. Gerra-kontseiluan 12 urte eta egun 1eko espetxealdira zigortu zuten «matxinadari laguntzearen» ustezko delituagatik. Azpeitiko kartzelan preso egon zen 1941eko martxoaren 26tik uztailaren 23ra bitartean. Langileen batailoi batera eraman zuten gero, Sevillako Dos Hermanas herrira.\nAzpeitian bizi zen. Urolako trenetako langilea. Geltokiko burua. Regimiento de Ferrocarriles delakoaren 5. unitateak kargutik kendu zuen. Lau hilabetez egon zen soldatarik gabe.\nAzpeitian jaio zen 1917an, eta Eliz kalean bizi zen. Barnizatzailea zen lanbidez. Altxatutakoek mobilizatu eta San Ignacio tertzioan sartu zen errekete graduazioarekin. Lemoako gerra-frontean zauritu zuten.\nAzpeitian jaio zen 1920an, eta Eliz kalean bizi zen. Ebanista zen ogibidez. Altxatutakoek mobilizatu eta San Ignacio tertzioan sartu zen errekete graduazioarekin. Lemoako gerra-frontean zauritu zuten.\n1914an Azpeitian jaio eta Madrilen bizi zen. Tailugilea zen ogibidez. Altxatutakoek mobilizatu zuten eta altxatutako armadaren osasun militarreko hainbat batailoitan ibili zen 1938tik aurrera.\n1913an jaio zen. Elosiaga auzoko Garagartza baserrikoa zen jatorriz. Loyola batailoiko Lartaun 2. konpainiako gudaria zen.\n1907an jaioa zen Leandro eta Azpeitian bizi zen. ELA sindikatu nazionalistan afiliatuta zegoen, eta Amaiur infanteria-batailoiko San Andrés 1. konpainian gelditu zen erroldatuta. 1936ko abenduaren 26an Kalamuako frontean balaz zaurituta hil zen, eta Gernikako hilerrian lurperatu zuten. 28 urte zituen Leandrok.\nAzpeitian jaio zen 1912an, eta San Ignacio kalean bizi zen. Saskigilea zen lanbidez. Altxatutakoek mobilizatu eta San Ignacio tertzioan sartu zen txapel gorrien graduazioarekin. Bizkaiko gerra-frontean hil zen 1937ko apirilaren 2an.\n1879an jaioa zen Villa del Castels d'Empuries herrian (Girona). Organoak egiten zituen enpresaburu katalan hau Azpeitian bizi zen 1914tik. 1920an «Eleizgaray y Cia» organo-fabrika sortu zuen Toribio Eleizgarairekin batera ,eta 1925ean, berriz, «Puignau-Olaciregui» sozietatea. 1936ko irailaren 19an Azpeititik ihes egin eta Frantziara joan zen. 1940an itzuli zen eta CPIBk 25.000 pta-ko isuna jarri ziola jakinarazi zioten, baina horrez gain, jakin zuen Udaletxe plazan zuen etxebizitza eta organo-fabrika okupatu egin zizkiotela, emaztearen dendan dena lapurtu zutela eta fabrikan zituen organoak saldu egin zituztela. Hori guztia zela eta, 1940ko martxoan Erantzukizun Politikoen Auzitegiari zigorra berrikus zezala eskatu zion, eta Auzitegiak eskaera onartu egin zion. 1940ko ekainaren 24an Alkatetzaren eta Falangearen txostenak kontuan hartuta, Auzitegiak EAJkoa izateagatik Rafaelen aurka eginiko akusazioari eutsi zion, baina Rafaelek ukatu egiten zuen. Hala eta guztiz ere, 10.000 pta-ra jaitsi zioten zigorra, Rafaeli jabetzan gelditzen zitzaion ondasun bakarra Udaletxe plazako etxean baitzen. 35.000 pta-ko hipoteka zuen etxe hark.


Konpromisoak | Web MONDRAGON Corporation\nWeb MONDRAGON Corporation / Erantzukizun korporatiboa / Konpromisoak\nPertsonak garatzeko eta gizartearentzat aberastasuna sortzeko konpromisoa dugu, enplegua sortuz.\nMONDRAGONek hartzen dituen konpromisoen abiapuntua bere ezaugarrietan bertan dago, non argi adierazten den bere erantzukizuna enplegua sortzearekin, bere langileen giza eta lanbide sustapenarekin eta inguruko gizartea garatzeko konpromisoarekin.\n01 Pertsonak garatzea\nPertsonak guztiz garatzea da gure helburua; prestakuntzaren, gardentasunaren eta partaidetzaren aldeko apustua egiten dugu.\nPrestakuntza gure arrakastaren gakoetako bat da. Gure Kooperatiba arteko Hezkuntza eta Sustapen Fondoaren helburua da bazkideen prestakuntza sustatzea, eta ikerketa eta teknologia garapena laguntzea.\n02 Lan-ingurune ziurra eta kalitatezkoa\nNeurriak hartzen ditugu lan-ingurune ziurra eta kalitatezkoa sortzeko.\nOsasunaren prebentzio zaintza eta lan-segurtasunaren etengabeko zainketa dira gure berme nagusiak, langileen ingurune ziurra eta kalitatezkoa emateko. Horrela berresten du MONDRAGONeko kide diren kooperatiben ezbehar tasen bilakaerak\n03 Langileek parte hartzea eta integratzea\nLangileak enpresaren proiektuan integratzen ditugu; inplikazioa sustatzen dugu daukagun antolakuntza parte hartzailearen bidez.\nMONDRAGONen pertsonen autonomia, motibazioaeta erabakitzeko gaitasuna sustatzen dituen autokudeaketa ereduari jarraitzen diogu. Horrez gain, mekanismo egokiak garatzen ditugu langileen parte hartzea errazteko, eta kontsulta metodoak ezartzen ditugu erabakiak hartzeko.\n04 Ordainsarien solidaritatea\nOrdainsarien inguruan elkartasuna praktikatzen dugu; bidezkoagoa eta solidarioagoa den lansari-eskala aplikatzen dugu.\nKooperatiben artean desberdintasunak saihesteko, lansari mailak erreferentzia korporatiboaren % 90 eta % 110aren artean kokatuta egon beharko du. Bestalde, langileen lansaria beren inguruko sektoreko eta lurraldeko soldatapeko langileen lansariekin homologa daiteke.\nKooperatibako bazkideekiko konpromisoa\n05 Lankidetza eta demokrazia\nAntolaketa kooperatiboa eta lehiakorra sustatzen dugu; jabetzan, kudeaketan eta emaitzetan parte hartzen dugu, eraginkortasuna lortzeko.\nLanari eginiko ekarpenaren esparruan kooperatibako bazkideek duten parte hartzea MONDRAGONen ezaugarri bat da. Kudeaketa ereduak pertsonak proiektuetan inplikatzea bermatzen du, eta, horren ondorioz, eragimen handiagoa lortzen du.\n06 Kooperatiben arteko elkartasuna\nKooperatiben artean elkartasuna sustatzen duten kooperatiben arteko lankidetza mekanismoak ezartzen ditugu.\nGizarte eta lan prestakuntzako planak egiten ditugu gure bazkideentzat, eta erregimen soziolaboral homogeneoa dugu. Horra kooperatiben arteko elkartasunaren benetako adierazpena: kooperatibek, urtero, soberakinen zati bat fondo komun batean sartzen dute. Eta, fondo horrekin, tamaina edo arriskuarengatik banakako kooperatiben aukerak gainditzen dituzten enpresa-proiektuak finantzatzen dira.\n07 Batez ere enplegu kooperatiboa\nInguruko garapenarentzat egokia den enplegua sortzea sustatzen dugu, batez ere kooperatiboa.\nMONDRAGONen kooperatiba ereduko enplegua sortzearen alde egiten dugu. Industria arloan, kooperatiben langileen % 84 bazkide kooperatibistak dira; Banaketa arloak langileek enpresan parte hartzeko irtenbide berritzaileak aplikatzen ditu eta langile guztiei eragingo dien asmo handiko kooperatibizazio plan batean murgilduta dago.\nKonpromisoak bezeroekiko eta gizartearekiko\n08 Jarrera berritzailea\nJarrera berritzailea dugu; hori da, hain zuzen, gure kudeaketa-ereduaren, konpromisoaren eta gizarterako zerbitzu-adierazpenaren ezaugarria. 2010eko ekitaldian 144 milioi euroko inbertsioa egin genuen I+G+b proiektuetan, eta jabetzako 716 asmakuntza-patente eskuratu genituen.\nJarrera berritzailea gure 14 teknologia-zentroetan eta kooperatibetan aplikatzen dugu.\nHoriek guztiek Estatuko eta nazioarteko hainbat ikerketa proiektutan eta teknologia garapen proiektutan parte hartzen dute.\n09 Garapen iraunkorra\nGarapen iraunkorra eta ingurumena errespetatzen laguntzen dugu, eragimenaren eta etorkizunerako bermearen adierazgarri.\nEtorkizuneko sektore berriak garatzen eta Korporazioaren industria sarea eraldatzen laguntzen dugu, eta inguruari aberastasuna eta balio erantsiko enplegua dakarzkiogu.\n10 Gizarte bidezkoa eta zuzena sustatzea\nKokatzen garen inguruaren sustapenean inplikatzen gara.\nGizarte zuzenagoa eta bidezkoagoa dugu xedetzat. Gure unibertsitatearen, Laboral Kutxa kreditu-kooperatibaren, ikerketa-zentroen, fundazioen eta enpresen bidez erantzuten diogu kokatuta gauden inguruneak hobetzeko daukagun konpromisoari.


Kosovotik Euskal Herrira - GARA\nAsier Blas ehuko irakaslea\nKosovotik Euskal Herrira\nNazionalitate eta gutxiengo etniko desberdinek populatu dute Kosovo azken mendeetan. Horien guztien artetik, serbiarrak eta albaniarrak ziren garrantzitsuenak. Halere, otomandarren errolden arabera, badirudi serbiarrak gehiago zirela XV. mendean. Garai hartakoa da bi nazionalitateen arteko tentsioaren hasiera. Izan ere, okupatzaileen musulman erlijioa hartu zuen albaniarren parte garrantzitsu batek, eta horri esker, albaniarrek esku hartu ahal izan zuten Inperio otomandarren kudeaketa kolonialaz arduratzen zen egitura administratiboan. Serbiarrek, aldiz, okupatzaile turkiarren aurkako jarrera garatzen jarraitu zuten, eta horrek talka sortu zuen bi nazionalitateen artean.\nDena den, egungo afera hobe litzateke XIX. mendean eta XX. mende hasieran kokatzea. Orduko da otomandar inperioaren gainbehera eta estaturik gabeko nazioen borrokaren berpizkundea. Etnikoki egoera Kosovon ez zegoen oso argi, egia da alde batetik serbiarrak zirela biztanleriaren %50, baina kopuru horretara iristen ari ziren albaniarrak, eta horregatik XX. mende hasieran egin zituzten serbiarrek zenbait birpopulatze saiakera (horiei esker populazioaren %60 edukitzera iritsi ziren). Geroztik egon da bi nazionalitateen arteko borroka lur eremu hori kontrolatzeko, batzuetan era esplizitu batean (intentsitate altukoa) eta askotan era inplizitu batez (intentsitate baxukoa). Eta nahiz eta Serbiako mugen parte bezala amaitu zuen Kosovok, borroka urteetan luzatu da gaur egun arte. Erreferente estatala (Serbia eta Albania) duten bi nazioen arteko borroka probintzia bategatik. Eta testuinguru honetan, azkeneko atala izan da independentzia, ulertuta albaniarren garaipen bezala.\nIndependentzia ez da nazio berri baten jaiotza, independentzia da albaniarrek duten nagusigo demografiko, politiko eta militar (NATOk bermatzen duena) berriaren adierazpena. Azkeneko ehun urteetan nabarmen aldatu da biztanleriaren egitura (%90 albaniarra da) zenbait fenomenorengatik: jaiotze-tasa altuagoa albaniarren artean; Bigarren Mundu Gerran erail zituzten serbiar kopuru handia; horren ostean serbiarrek alde garatuagoetara immigratzera azaldu zuten joera (Belgrad, Alemania, Suitza...); Albaniako estatutik iristen ziren etorkinak pobreziatik ihesi; eta azkenik, 1999ko gerra ostean, albaniarren mendekuak sortutako serbiar eta gainontzeko gutxiengoen errefuxiatu politiko eta ekonomiko uholdea (200.000 eta 300.000 artean). Beraz, albaniarren borondatearen aurkako estatus politiko bat eratzeak ez du zentzurik demokrazian oinarrituriko printzipioak defendatu nahi badira.\nBestalde, horrelako kasuetan ez da izaten erraza argudiatzea lur zati eremu baten atxikitzea beste estatu bati, hau da, Kosovo batzea Albaniara. Zentzudunagoa dirudi irteera gisara Moldaviako errezeta erabiltzeak (errumaniarrak dira nagusi). Gainera, argudiatu daiteke azken hamarkadetan bi lurraldeek garapen desberdinak izan dituztela. Baina, batez ere, interesgarriena horrelako adibideetan izaten da irtenbide bat bilatzea borroka horri amaiera emateko. Zentzu honetan ez da ulergarria Serbiako Gobernuak izan duen jarrera. Edo bai, pentsatzen badugu maiz estatuak ez daudela beraiek aipatzen dituzten herritarrak defendatzeko.\nKosovoko estatusa negoziatzeko elkarrizketetan, serbiarrek aipatu dute ez zegoela ezer negoziatzerik, izan ere, Kosovoko albaniarrek ez zuten onartzen independentzia onartuko ez zuen proposamenik. Maximalismoen joko horretan, serbiar Estatuak defendatu ditu bere sinbologia eta nazionalismoa. Baina bost axola zitzaizkion Kosovoko serbiarrak. Bestela, hartuko zuen jarrera izango zen negoziatzea serbiarren egoera sozial, politiko eta ekonomikoa hobetuko zituzten neurriak; eta hauen barnean, segurtatzea baldintza on batzuk errefuxiatu serbiarrak Kosovora bueltatzeko. Horrela bakarrik gelditu ahal izango lukete serbiarrek lurralde horretan bizi duten galera demografikoa. Eta, noski, horrek eskatuko lukeena da independentzia onartzea eta negoziatzea, ziurtatzeko Kosovoko Estatua izango dela bertako biztanle guztien estatua, eta nazio guztien kultura eta hizkuntza errespetatu eta sustatuko dituela.\nIkuskera horretatik, negoziatzeko ahalmen handiagoa izango zuten serbiarrek, eta albaniarrek aldiz, irentsi beharko zituzten baldintza guztiak. Baina ez da horrela izan, eta pena da, uste dudalako kasu honetarako egokiena dela Kosovoko Estatuaren sorrera bultzatzea bertako herritar ororen mesederako. Demokrazian eta nazioen kulturarekiko errespetuan gauzatuko balitz Kosovoren independentzia, lehenago edo geroago Europar Batasunean egingo lukete topo Albania, Serbia eta Kosovo. Mugarik gabe hiru estatuen artean eta integrazio ekonomiko altu batekin. Oraindik ere zaila da imajinatzea egoera horretan zein diferentzia izango lituzketen Kosovoko serbiarrek alderatuta Kosovo Serbiako parte zen garaiarekin. Batzuek bai behintzat, elkarbizitza erosoagoa izango lukete albaniarrekin eta mugikortasun handiagoa alde batetik bestera joateko, gaur egungo Serbiara barne. Eta noski, Belgradeko hedabideak berdin-berdin kontsumatuko lituzkete.\nBaina oraingo egoera oso desberdina da. Serbiak trabatu egin du Kosovoren independentzia, eta horrek izango duen efektua Kosovo Mendebaldeko potentzien kolonia bezala garatzea da. Jakina da Mendebaldeko potentziek dituzten arraserak desberdinak direla kasu bakoitzaren arabera. Hamarnaka dira onartu ez dituzten independentzia aldarrikapenak, baina hau desberdina da, Kosovo tratatu dute semea bezala. Amerikako Estatu Batuak dira aita, eta ume-zaintzailea Europar Batasuna. Azken honek jarriko ditu epaileak, poliziak eta aduanetako funtzionarioak. Hori bai, militar kontuetarako NATOko soldaduak daude, eta bereziki iparramerikarrak. Ez dute AEBek kasualitatez alde hartako base militar handiena eraiki.\nEta bitartean, muga berriekin Kosovoko serbiarrak urrunago egongo dira Belgradetik. Ez aipatzeagatik bizilagun albaniarrekin biziko duten tentsioa. Hori al da al da Kosovoko herritarrek ordaindu beharko duten zigorra Belgradeko Gobernuaren egoskorkeria eta nazionalismo itsuagatik? Ondorioak lazgarriak izan daitezke serbiarrentzat, lurralde horretatik desagertu artekoak.\nPenagarria da ikustea Balkanetan gertatzen ari dena. Ehun urte pasa diren arren, 1908ko eskenatokiaren ezaugarri asko errepikatzen dira. Nazionalitate desberdinek bilatzen dituzte aliatuak nazioarteko potentzietan, eta hauen esanetara jartzen dira bizilagunen aurka egiteko. Garai batean, Balkanetan esku hartzen zuten Austria-Hungaria, Italia, otomandar Inperioa eta Errusia. Orain potentzia berri bat batu zaie: AEBak eta bere delegazio europarra, Erresuma Batua. Horiek, eta ez beste batzuk, izan dira haien arteko botere orekaren arabera erabaki dutenak gaur Kosovo estatu bilakatzea, eta atzo Mazedonia ez banatzea albaniar eta eslaviarren artean. Baina, Bosniaren banaketa etnikoa onartzea adostu zuten , Montenegroren independentzia bultzatzea eta Kroaziatik serbiarrak militarki botatzea ere bai. Jakiteko dagoena da zer erabakiko duten etorkizunean independentzia aldarrikatzen badu Bosniako Serbiarren Errepublikak (biztanleriaren %96 serbiarra); edo albaniarren gehiengoko lurralde mazedoniar eta montenegroarrak aldarrikatzen badute Kosovorekin batzea, etab.\nZerrenda asko luzatu daiteke, eta luzatuko da. Batek daki, akaso egunen batean euskaldunak egon gaitezke egoera berean, nazioarteko potentzien onespenaren bila. Izan ere, alde horretatik, Kosovoko kasuak garbi utzi duena da gezur handi bat dela EBk ez duela inolako independentziarik onartuko bere lurralde barnean. Nazionalista espainolek aipatzen dute betorako eskubidea dutela estatuek, eta euskaldunok noizbait egingo bagenu horrelako adierazpenik, ez luketela utziko EBk onartzerik. Oraingoan, beste behin frogatu da ikuskera hau ez dela zuzena. Potentzien arteko jokoan, eskubideak, legeak eta ezagutzak estatuen arteko borroka tresnak baino ez dira, eta hori argi utzi du Javier Solanak esatean independentziak ezagutzeko eskumena ez dela EBrena, baizik eta estatuena.


Meatzaldeko berbalagunak: 2010\nOngi Etorri Olaia\nHemen duzue Olaia. Ortuellakoa da eta horrelako gauzak egiteaz gain, gaurtik aurrera berbalagunen izango dugu!\nOngi etorri Olaia!\nBideoa oso arrakastatsua izan da eta hainbat web orrialdeetan agertu da, ikusi zer esaten duten pluralanitzak blgogean eta zuzeu.com-en\nArgazki Lehiaketaren irabazlea!\nHemen duzu argazki irabazlea!!\nFredensborg-en (Dinamarka) ateratako argazkia da. Neskato bat ikusten da ahateei jana emanez. Lehen argazkia atera nion eta haizearekin batera alde egingo zuela otu zitzaidan une batez. Ez, ez zen, ordea, horrela izan. Eta une hori, une bakar eta errepikaezin hori gatibu geratuko da betiko makinaren erretinan. Neskatoa hazi egingo da, baina adin berean geratuko da ezinbestekoan harrapaturik denboraren aurkako txertoa hartuta.\nZorionak Sergio eta eskerrik asko bideoagatik!!\nArgazki lehiaketaren argazkiak ikusi nahi??????\nBerbalagunak Ortuellako poteoan\nBerbatalde batean parte hartzen baduzu...\nmesedez, bete ezazu inkesta hau!!\n"Axeri Boda"- Urbeltz, Muskizen\nEuskarazko Produktuen txokoa Muskizen\nGuraso-tailerrean izan emateko epea luzatu da. Izena emateko azken eguna bihar, azaroaren 30a. Ez galdu aukera!\nPoteoa + Sorkun Ortuellan\n20:00etan Ortuellako tabernetatik poteoa (Ferrobarrilen hasiko da)\n22:00etan Meatzaldeko III. Argazki Digitalen lehiaketaren sari-banaketa Las Cacuelitas-en(Nikoren tabernan)\n22:00etan SORKUNen kontzertua Las Cacuelitas-en\nBertan afaltzeko aukera dago!!!\nAfaltzera geratu nahi duenak lehenbailehen gurekin kontaktuan jartzea.\n"Xabinator" Muskizen, Abenduaren 3an\nSuperman, Batman, Spiderman… atzean geratu da super heroi horien garaia. Orain, gure artean, EGAko titulua duen heroi bakarraren, Xabinaitor! heroiaren, unea iritsi da. 8 – 158 urte bitarteko adina dutenentzako antzerki-lana da, Wazemank programaren talde sortzailearen eskutik datorkiguna. Geure buruaz barre egitea baino ezer hoberik ez baita…; iritsi da Xabinaitor!Superman, Batman, Spiderman… atzean geratu da super heroi horien garaia. Orain, gure artean, EGAko titulua duen heroi bakarraren, Xabinaitor! heroiaren, unea iritsi da. 8 – 158 urte bitarteko adina dutenentzako antzerki-lana da, Wazemank programaren talde sortzailearen eskutik datorkiguna. Geure buruaz barre egitea baino ezer hoberik ez baita…; iritsi da Xabinaitor!\nEUSKAREN EGUNA Abanton!!\n11:00etan ADIERAZPENAREN IRAKURKETA egingo da Sanfuenteseko pilotalekuan. Guztiok gonbidatuta zaudete.\n17:30ean Kukubiltxo Gallartako frontoian.\nDurangoko Azokara AUTOBUSA!! BERTAN BEHERA\nNor animatuko da????\nNoiz: abenduaren 7an, asteartea\nOrdua: 10:00etan irten eta 19:00 bueltatu (egun pasa)\nAutobusa non hartu?\nLas Karrerasen (Haritzalde)\nTrapagaranen (Bus geltokian)\nEMAN IZENA LEHENBAILEHEN!!!\nNon? meatzaldea@aek.org Muskizko Euskara Zerbitzuan edo dinamizatzaileei esan.\n"Izarren argia" filma Ortuellan\nVictoria, errepublikar baten alarguna, ahizpa eta semearekin batera sartuko dute kartzelara. Gertutik ezagutuko du Gerra Zibilaren atalik ilunena. Victoria eta gainerako emakume presoak erregimen frankistak ezarritako zentzugabekeriaren lekuko zuzenak izango dira.\nSaturrarango emakumeen kartzela mesedetako mojen ardurapean dago. “Pantera Zuria” da espetxeko zuzendaria eta Vallejo doktorearen teoriak jarraituz, preso dauden emakumeei haurrak kenduko dizkie erregimenaren aldeko familien esku uzteko, “Espainiaren onerako” dela argudiatuz, eta emakume presoen bizitza amesgaizto bihurtuz.\nGosez hildakoak, bortxaketak, irainak eta tratu txarrak… Saturraran ejerzito frankistako soldaduen burdel partikularra izango da. Horixe aurkituko du Victoriak kartzelan.\nSemearen galerak eta etsipenak bultzatuta, Victoriak aurre egingo dio “Pantera Zuriari” gainerako presoekin batera. Zigorrak eta irainak jasango ditu, ihes egiten saiatuko da, baina azkenean egoera horretan bizitzen ikasiko du, semea berreskuratuko duen itxaropenaz.\nIzan ere, guztia galdu dugunean, itxaropenak soilik salba gaitzake.\nEguna: Azaroaren 26an, ostirala\nLekua: Gorbeia Aretoa (Ortuella)\nDibertipana Abanton! Haurrentzako ikuskizunak!\nMikel Urdangarin Muskizen\nURRIAREN 23an, larunbata\ntakilan eta telekan\nMeatzaldeko III. Argazki Digitalen Lehiaketa\nZure argazkia bidali eta irabazi argazki digital potentea!\nMuskizen bertsolaritzan ari dira! Bertsozalea bazara eta bertsolaritzaren munduan sartu nahi baduzu... hona hemen zure aukera!\nEntzun Nuriak, Muskizko bertsolari gazte honek, esan behar dizuena.\nMuskizko Gaztegunera hurbildu eta eman izena bertan edo telefono honetan 946708037\nIkastaroa urritik maiatzera bitartean izango da eta 10 urtetik gorakoentzat.\nZer gertatu zen Loiolan? Nola landu zen hainbeste konplizitate hori posible egiteko? Eta nola joan zen guztia pikutara?\nETAren eta Espainiako Gobernuaren arteko solasaldiak izan ziren batetik, eta indar politikoen artekoak, bestetik. Binaka hasieran eta hirurak bildurik gero, PSE-EE, EAJ eta Batasunaren artean. Liburua idazteko, hain zuzen, elkarrizketa luzeak egin ditu Muruak Loiolako negoziazioetako hiru protagonistarekin: Jesus Egiguren, Iñigo Urkullu eta Arnaldo Otegirekin. Hiru solaskide horiek emandako informazioa eta beste hainbat iturritan lorturikoa baliatuz, prozesuaren argazki zehatza egitea lortu du, orain arte oso jende gutxik ezagutzen zituen datuak argituz.\nGaldera hauen erantzunak ezagutu nahi badituzu edo, besterik gabe, gaia interesatzen bazaizu, zatoz urriaren 27an, asteazkena, arratsaldeko 19,30etan, Las Karrerasera (Abanto) Loiolako Hegiak liburuari buruz aritzera IMANOL MURUA kazetariarekin.\nBarnetegi Ibiltaria bizikletaz\nBarnetegi honetan bizikletan igo eta, pedalei ekinez, Euskal Herriko leku polit ugari bisitatuko ditugu: Bizkaiko Gorbeia aldea, Arabako lautada, Urbasa, Handia, Ultzamako herri ederrak, Erronkari harana, Otsagi, Irati, Aralar…\nUztailaren 17an Urduñatik abiatuko gara eta 16 egun beranduago, eta mendatez mendate 1.000 kilometro inguru egin ondoren, Zarautzeko hondartzara iritsiko gara.\nBarnetegi honen helburuak:\n16 egunez euskaraz bizitzea.\nEuskal Herria hobeto ezagutzea (herriak, leku bitxiak, ohiturak, hiztunak, euskalkiak...).\nBizikletaz ibiltzea gustuko dugunok opor ederrak pasatzea.\n450 euro. Laguntza-furgoneta (guztion trasteak eramateko), lo egiteko lekuak, jatordu guztiak eta ibilbideari buruzko liburuxkak eta mapak barne.\n1. Urduña-Murgia-Zarate-Ubidea-Otxandio (52 km.)\n2. Otxandio-Legutio-Landa-Agurain-Opakua (67 km.)\n3. Opakua-Urbasa-Lizarraga mendatea-Lakuntza-Etxarri (64 km.)\n4. Etxarri-Uharte Arakil-Irurtzun-Latasa-Larraintzar (55 km.)\n5. Larraintzar-Egozkue-Zubiri-Erro-Nagore-Lakabe (59 km.)\n*6. Lakabe-Nagore-Auritz-Garralda-Orontz Betelu-Lakabe (55 km.)\n7. Lakabe-Agoitz-Urrotz-Ardanaz-Tabarre-Irunberri (50 km.)\n8. Irunberri-Nabaskoze-Burgi-Bidangoze-Erronkari-Izaba (58 km.)\n9. Izaba-Uztarrotz-Laza-Otsagi-Abaurregaina-Garralda (63 km.)\n*10. Garralda-Orbaizeta-Harpea-Garralda; 52 km. (Atseden eguna egiteko aukera)\n11. Garralda-Orreaga-Donibane Garazi-Baigorri-Urepele (66 km.)\n12. Urepele-Esnazu-Artesiaga-Irurita-Doneztebe-Arantza (66 km.)\n13. Arantza-Doneztebe-Saldias-Erbiti-Beruete-Lekunberri (72 km.)\n*14. Lekunberri-Madotz-Uharte-Aralar-Lekunberri (59 km.)\n15. Lekunberri-Leitza-Andoain-Asteazu-Aia-Zarautz (77 km.)\n*Atseden eguna hartzeko aukera.\nInformazio gehiago nahi baduzue, edota izena eman, telefono honetara deitu edo ondoko helbide elektronikora idatzi:\n630 148 159\nTxorizo jana eta tortila txapelketa\nGallartako txosnen egitarauaren barne, Axola Euskara Elkarteak bi ekintza antolatu ditu:\nEkainaren 18an, ostirala, 19:00etan TXORIZO JANA! Denak gonbidatuta zaudete.\nEkainaren 19an, larunbata, 12:30ean TORTILA TXAPELKETA! Anima zaitez eta parte hartu!\nHorrez gain, beste hainbat gauza egongo dira: txalaparta, karaokea, erromeria... Anima zaitez!!!\nIrakurzale Kluba: Autokarabana\nEkainaren 15ean, asteartea, arratsaldeko 19,30etan, Las Karreraseko (Abanto) udal aretoan Autokarabana liburuari buruz aritzeko elkartuko gara.\nEz galdu euskal literaturaz gozatzeko aukera hau eta zatoz gurekin.\nFermin Etxegoienen lehen eleberri honetako protagonistak herri bateko kooperatiban egiten du lan, eta zenbait tramaren erdian aurkituko du bere burua.\nEsperientzian oinarrituriko literatura da, egungo familia zein laneko bizipenak jasotzen dituena. Elkarren artean gurutzatzen diren gertakizunek, erritmo bizian kontatuak, irakurlearen arreta hasieratik bereganatuko dute, eta espero ez duen amaierara eramango.\nTalo Eguna Muskizen\nBertsoafaria eta gehio, San Gabrielgo jaietan!\nTrapagarango 3. Lonjero Eguna!\nEnkarterriko Bertsolari Txapelketa'10\nEkainaren 5ean, arratsaldeko 18:00etan, Zierbenako frontoian\nGazta eta menbrilloa\nEdaria, ogia eta kafea\nLekua: Ortze tabernan\nEman izena ekainaren 21a baino lehen!!\nNon? Ortze tabernan, dinamitzaileei esanda edo meatzaldea@aek.org\nUEUko ikastaroetan deskontuak\nMintza Eguna Arrasaten\n11:00etan:Ongi etorria eta hamaiketakoa Biteri plazan\n12:00etan: Ibilaldi gidatua\n14:30ean: Bazkaria Herriko plaza nagusian\n15:30ean: Sari banaketa\nJoaldunak eta Erdizka Lauetan Ortuellan\nGoizeko 12:30ean kalejira: Polunpak Zanpanzar Taldea eta Hendaiako eta Nafarroako Joladunak\nArratsaldeko 16:00etan: Dantza plaza (Otxartaga Plazan) Erdizka Lauetan taldearekin.\nIbilaldira joateko autobusa\nIbilaldiaren web orria: http://www.ibilaldia.com/\nAdi! Ibilaldira joateko autobusa Abantotik aterako da. Eman izena maiatzaren 24a baino lehen, Abantoko Gaztegunean.\nEuskararekin munduaren amaierara!\nKatixa Agirre gure artean egongo da, Habitat liburuaren inguruan aritzeko.\nNoiz? Maitzaren 25ean\nOrdua? goizeko 10:30ean eta arratsaldeko 16:00etan\nMuskizko Goizale Eskaut taldearen urteurrena ospatzeko....\nMaiatzaren 13an, osteguna, 18:00etan, IPUIN KONTALARIA izango dugu Muskizko Gaztegunean.\nNoiz? Maiatzaren 9an\nNon? Muskizko Meatzari Aretoan\nUxue Alberdi Meatzaldeko Irakurzale Klubean\nMaiatzaren 12an, asteazkena, 19:0ean, Las Karreraseko Kultur Aretoan, Uxue Alberdi izango dugu "Aulki Jokoa" liburuaren inguruan aritzeko.\n"Inork ez luke galtzetan pixa eginda hil nahi. Biluzik hiltzea baino okerragoa da hori, duintasun izpirik gabe. Nik, nola hil nahi dudan galdetzen didatenean, lore moreak dituen soinekoa jantzita erantzuten dut. Daukadan politena da".Umeen jolasa ez ezik, bizitzaren metafora da aulki-jokoa: aldiro gutako bat geldituko da lekurik gabe, eta utzi egin beharko du joko-zelaia.\nMaitasuna, gerra, askatasuna, errebeldia ... gai handi eta eternalak ageri dira herri txiki bateko biztanleen bizitzetan. Hiru emakumeren ahotsek josten dute eleberri honen sarea: Teresa, Martiña eta Eulali haurrak ezagutuko ditugu, adokinetan korrika, baita haiek berak gaztetan ere, beren ilusio eta hausturekin, eta pasarte horiekin tartekaturik pertsonaia berberak gaur egun, arratsaldero kafea hartzen, gozotegian, nor bere aulkian.\nMendi irteera: Aditurri\nAxola Euskara Elkarteak, Aiako Harria aurrez aurre izango du hurrengo mendi irteeran. Haiekin joan nahi duzu?\nEguna - Maitzaren 8a, larunbata.\nIrteera ordua - 09,30ak\nNondik - Gallartako Anbulategitik\nIbilbidea - Oiartzungo Arditurri parkea.\nKalifikazioa - Erraza\nDenbora - 3 ordu\nBazkaria - Oiartzunen.\nBueltako heltze ordua - 19.00ak.\nPrezioa - 22 euro (bazkaria barne).\nIn 94 636 94 47 / axolaelkartea@hotmail.com\nMEATZALDEKO IRAKURZALE KLUBAREN AURKEZPENA!\nGERO ETA BERBALAGUN GEHIAGO MEATZALDEAN!!\nHerri Urrats 2010 "Euskara mihian, irria begian"\nEGUNA: Maiatzak 9\nLEKUA: Muskizko BBK-ko autobus geltokian\nITZULERA: 18:30 (Gidariarekin adostutako lekuan)\nIZENA EMATEKO: Muszkizko Euskara Zerbitzuan / Ortzen / Gaztegunean\nMaiatzaren 5a baino lehen.\nBADAUKAGU MUSKIZEN EGINDAKO LEHENENGO PINTXO LEHIAKETAREN IRABAZLEA!\nMuskizeko berbalagunak direnak eta ez direnak bildu ziren Muskizeko Ortzen tabernan lehenengo pintxo lehiaketa ospatzeko. Aurkeztu ziren pintxo guztiak oso goxo zeuden eta oso esperientzia polita izan zen. Irudiak ikusi nahi badituzu klikatu hemen.\nUrtero bezala, Abantoko Aek Euskaltegiak, ohikoa den TXIRRINDULA MARTXA antolatu du.\nApirilaren 25ean, goizeko 12etan izango da. Gallartako Institutu aurrean.\nHaur, heldu eta gazte!! Anima zaitezte!\nBADAUKAGU MUSKIZEN EGINDAKO LEHENENGO PINTXO LEHIA...


Sean Aucutt: ‘Euskal Herria gero eta amerikanoagoa da’ - bizkaie.biz\nSean Aucutt: ‘Euskal Herria gero eta amerikanoagoa da’\nKoldo Isusi Zuazo\t2006-09-15 02:00 Barriketan\nBoiseko Oinkari Dantza Taldeko kidea\nIrailaren 10etik 23ra gure artean doguz Boiseko (Idaho-Ameriketako Estadu Batuak) Euskal Etxeko Oinkari Dantza Taldekoak. Bizkaian, herririk herri dabiz jantza saioak eskaintzen Galdakaoko Andra Mari Dantza Taldeak antolatu eta Eusko Jaurlaritza, Bizkaiko Foru Aldundiak eta Galdakaoko Udalak babestutako egitarau potoloaren barruan.\nHona hemen Oinkari Dantza Taldeko aita galestarra eta ama bizkaitarra dituan Sean Aucutt-ek euskera garbian kontau deuskuzanak:\n1.- Diasporan, euskal jatorriko komunidade sendo eta aberatseko Boise urian sortu zan Oinkari. Noiz? Noren ekinbidez? Zelako helburuakaz?\nGitxi gorabehera, 1960an jaio zan taldea Boise, Idahon eta, beraz, ez jaku asko falta 50. urteurrena ospatzeko. Euskaldun amerikanu eta euskaldun talde baten ekinbidea izan zan jantza taldea abiarazotea. Helburuak argiak ziran, euskal kulturea, tradizinoak, musikea eta folklorea gorde eta bultzatzea, hain zuzen be. Hasierako talde horretan ibili ziran batzuk aitatzearren, Alberto Urkiaga Boisekoa eta Simon Atxabal Ispasterrekoa nabarmenduko neukez. Hori bai, AEBetan jaiotakoak izan arren, kasu guztietan euskal jatorriko lagunak ziran eta gara gaur egun be, aita eta ama euskaldunak, gurasoetako bat edo bestela aitite edo amuma euskaldunak daukaguz.\n2.- Orain 46 urte inguru Euskal Herrira etorri ziran Oinkari sortzekotan ebizan batzuk eredu bila...\nBai. Nora etorri ziran ez dakit zehatz baina bai sorrerako taldeko batzuk Euskal Herrira etorri zirala badakit, Donostiara oso oker ez banago baina ezin deutsut esan zein jantza taldegaz izan ebezan hartu-emonak. Tolosan badago Oinkari izeneko talde bat baina gu zaharragoak gara.\n3.- Gaur egun talde sendoa zarie, 70 jantzari ingurugaz, zazpi probintzietako jantzak eskaintzen dituana eta diru-iturri bereziak dituana...\nGaur egun ez gara 70era heltzen, pentsaizu gehienak ikasleak gara eta kasu baztuetan ikasteaz aparte, lan egiten dogu. Ganera, badira batzuk irailetik bagilera Idahotik kanpoko unibersidade edo eskoletan dabizenak eta ez da erraza taldea batzea ensaioak egiteko. Udan, barriz, taldeko ia gehienak gagoz Boisen eta orduan errazagoa izaten da, emonaldi gehienak be udan izaten doguz. Normalean, domekatan alkartzen gara.\nEskaintzen doguzan jantzen harian, Euskal Herriko jantzak eskaintzen doguz, aspaldikoak baina gehienbat Bizkaikoak, izan be, gehienak bizkaitarrak gara. Dantzak ikasteko eta nahitaezkoak dira hartu-emonak hemengo jantza taldekaz, berbarako Andra Mari Dantza Taldekoakaz.\nBeste alde batetik, diru-iturriarena aitatu dozu eta arlo horretan esan behar deutsut guk ez dogula inolako diru publikorik jasoten, hemen udaletatik eta jasoten dan moduan. Taldea aurrera eroateko dirua geuk lortzen dogu, emonaldien bidez edo jaialdietan jarten doguzan txosnen bidez. Horrezaz gan, emoi partikularrak be izaten doguz maila desbardinetan: green level (250 dolar), red level (500), silver level (1000) eta golden level (2500).\n4.- Zer egiten dozue gazteak taldera erakarteko?\nHistorian atzera eginaz, lehen euskaldunak AEBetara joaten hasi ziranean, black-vasco legez hartzen ginduezan, white man, gizon zuriei lana kentzera joaten ginalakoan. Hortik aurrera, euskaldunek behar asko egin dabe, hasieran artzain legez eta gero beste zeregin batzuetan eta gaur egun euskaldunok fama ona daukagu AEBetan eta ondo hartzen gaitue beti eta gazteak ia berez datoz gugana ze euren zuztarrak nondik datozen jakin gura izaten dabe. Jantza taldea gara, ganerako jantza taldeen antzeko ezaugarriakaz baina gu hara eta hona dabilen taldea gara, AEBetan, Idahon zeresanik ez baina Washington, New York eta beste leku batzuetan emon doguz ekitaldiak baita Argentinan be, eta Euskal Herrira be egiten doguz osterak, azkena orain 3 urte. Esangura horretan, gazteek euskal kulturea eta folklorea lantzeko ez eze, bidaiak egiteko eta lagunarterako aukerak be ikusten dabez taldean.\n5.- Gaur egun, talde beteranoa zarie eta AEBetan ekitaldiak eskaintzeaz gan, Euskal Herrira hirugarrenez etorri zarie orain, 1985eko eta 2003ko bidaien ondoren. Oro har, ze gorabehera edo aldaketa igarri dozuez Euskal Herrian lehen bisita haretatik gaur egunera? Hemengo kontuak jarraitzen dozuez?\nBai, orain hiru urte Donostian, Astigarragan eta Añorgan izan ginan. Hartu-emonak daukaguz Añorgako Arkaitz Dantza Taldeagaz (Boisen egon ziran orain urte batzuk) eta Galdakoko Andra Mari Dantza Taldeagaz (igaz egon ziran Boisen). Hartu-emon horreek sano positiboak dira, izan be, horreei esker, gure kasuan, euskerea ikasteko gogoa biztuten jake eta badira batzuk Lazkaon eta beste herri batzuetan euskerea ikasten ibili diranak eta hartu-emon estuagoak bideratu dabezanak. Gure taldean, gaur egun, 10 bat izango gara euskeraz berba egiten dakigunok eta beste bost bat berba batzuk dakiezanak.\nBigarren galdereari erantzunez, hemengo kontuak jarraitzen doguz, jakina, Internet bidez eta nahiz eta gauza asko ez doguzan behar bezela ulertzen.\nGorabehera edo aldaketen harian, Euskal Herria gero eta amerikanoagoa dala uste dot. Euskal Herriaren esentzia galtzen doa, herritarren arteko hartu-emonak, kaleko eta herrietako giroa, bizia, denda txikiak galtzen doaz. Autoa lehen baino askoz gehiago erabilten dozue eta herrian bertan lan egin beharrean, etxetik urrun zoaze lanera. Merkataritza-guneetan egiten dozue bizimodua, azken finean, guk ameriketan orain urte batzuk bizitako giro horretan zabize.\n6.- Euskal jantza tradizonalak zelan hartzen ditue iparamerikarrek? Oro har, kanpoko folklorea eta tradizinoak interesetan jakez?\nAEBetan arraza, kolore, erlijino eta maila guztietako lagunak dagoz eta beste herri, kultura eta tradizinoakazko eretxi eta jarreratan gorabehera handiak dagoz baina oro har asko gustetan jakez kanpoko folklore eta tradizinoak.\n7.- Euskal komunidade sendoenak, akaso, Idahon eta Nevadan dagoz baina gizarte iparamerikarrean zelako oihartzuna dauka euskal komunidadeak? Politikaz aparte, gizarteko ganerako sektoreetan badago euskal jatorriko inor?\nDavid Bieter Boiseko alkatea euskalduna da, Pete Zenarruza Idahoko Estadu Idazkari ohia be bai eta epaileak eta abogaduak be badagoz euskaldunak. Gero, jakina, beste sektore eta lan batzetan be badagoz euskaldunak. Lehen esan deutsudan legez, fama ona daukagu AEBetan, besteak beste, behargin finak garalako.\n8.- Andra Mari Dantza Taldea igaz egon zan Boiseko Euskal Jaian eta orain Oinkarikoak zabize gurean. Dantza ekitaldiez gan, saio ofizialak be aurrikusita daukazuez...\nBai. Bizkaian zehar gabiz dantza saioak eskaintzen: 12an, Markina-Xemeinen; 13an, Durangon; 14an, Galdakaon saio bi; 15ean, Sopelanan; 16an eta 17an, Galdakaon; 18an, azken saioa, Gernikan.\nHorrezaz aparte, Gasteizen, Juan Jose Ibarretxe lehendakariak harrerea egin euskun. Oraingoan ez dogu han dantzarik egin baina orain hiru urte bai.\n9.- Aurrera begira, zeintzuk dira Oinkari Dantza Taldearen erronka edo egitekoak?\nTaldeari eustea da helburu nagusia. Taldekide kopuruari jagokonez, normala dan bezela, gorabeherak bizi izan doguz baina ez dogu sekula taldea galtzeko arriskurik izan.


Sentimiento Txuri Urdin: TXAPELDUNAK DIRA\nTxapeldunak. Txapeldun hitzak adiera eta itxura asko har ditzakeelako. Txapelduna da Reala, ametsetako denboraldia laugarren postuarekin burutu baitu; Txapeldunen Ligako atariko kanporaketara sailkatuta. Txapeldunak, Bigarren Mailako infernutik Europako zerurako bidaia egin dutelako. Txapeldunak, amets egiteko eta hegan egiteko aukera eman baitiete zaleei. Txapeldunak, Liga osoan joko onena egiten zuen taldea izan baita, laudorioak bata bestearen atzetik bilduz. Txapeldunak, Martin Lasarteren aholkua jarraituta batuta jarraitu dutelako. Txapeldunak, hurrengo urtean ozen entzungo baita Anoetan Txapeldunen Ligako ereserkia, eta are ozenago Europan txuri-urdinen orroa. Txapeldun dira, eta txapeldun gara. Denok. Reala.\nBalentria handia egin baitu Realak. Izugarria. Hamar urte geroago, Europarako sailkatu dira txuri-urdinak, eta nola, gainera. Urte luzetako negu gorria udaberri loretsu batean ernatu da. Azken jardunaldira arte geratu ziren etxeko lanak amaitu gabe, eta Getaferen eta Granadaren aurkako estropezuen ondoren, nahi baino gehiago zaildu zen laugarren posturako lehia. Txapeldunen Ligatik at iritsi zen Reala azken jardunaldira, eta Deportivori irabaztea ez ezik, beharrezkoa zen Sevillak Valentziaren aurka gutxienez puntu bat lortzea. Amets egiteko atea irekita zegoen oraindik.\nAte horri eta ilusio horri helduta, A Coruñaraino bidaiatu zuten milaka zalek, une erabakigarrenean jokalarien burua hauspotzeko. Finala zen Riazorrekoa, dramaz beteriko partida. Jaitsiera eta desagertzeko arriskua etxeko taldearentzat, Txapeldunen Ligak ihes egitekoa donostiarrentzat. Ia ezinezkoa zen biek pozik amaitzea gaua. Begi biak A Coruñan eta belarriak Sevillan zituztela. Buruarekin eta bihotzarekin jokatzeko partida.\nLotuta atera ziren bi taldeak, jokoan asko zegoela jakitun. Espero ziren hamaikakoak jarri zituzten bi teknikariek. Etxeko taldeak hartu zuen lehen minutuetan baloia mugitzeko ardura, eta Realak lasai itxaron zuen, presarik gabe. Bien bitartean, Valentzia laster jarri zen aurretik Banegak sartutako gol eder baten ondoren. Gauza horrela, Realak ez zuen zereginik, Sevillak golen bat sartu arte. Baina jokalariek berera jarraitu zuten, zelaitik kanpo gertatzen ari zen guztia jakin gabe. Deportivok baloia izan arren, gero eta gehiago hurbildu ziren etxeko taldearen ate ingurura.\nDenboraldi osoko joko eder eta erasokorra itzuli zen. Hegaleko atzelariak erasoan agertu ziren, Illarramendi lemazain bilakatu zen berriro eta Griezmann eta Vela hegaletatik min egiten. Falta gogorrak egin zituzten etxeko atzelariek, haien erasoa saihesten saiatzeko. 22. minutuan hasi zen ametsa egi bihurtzen, zerbait erReal bihurtzen. Agirretxek area barruan mugimendu on bat egin, baina jaurtiketa Aranzubiak gelditu zuen. Aldaratzea, baina, Griezmannek hartu eta sareetara bidali zuen. Burua eta bihotza.\nBihotza, baina, Sevillara begira zegoen berriro, etxekoen gola beharrezkoa zelako. Luze pasa ziren minutuak, Deportivo ezinean zebilen, presioa ondo kudeatu ezinik. Presaka jokatzen saiatu zen, eta baloia azkar galtzen zuen. Griezmannek bigarren gola sartu zuen, baina jokoz kanpo, eta balio gabe utzi zuen epaileak. Minutu batzuk geroago Velak egin zuen huts. Reala partida erabakita utzi ezinik zebilen, eta garesti ordain zezakeen, Granadaren aurka bezala. Eta, bat-batean, miraria jazo zen, Sevillan, Done Alvaro Negredoren oinetan. 40. minutuan txilenaz berdindu zuen partida, eta bi minutu geroago Sevilla aurretik jarri zuen penalty garbi bat sartuta. Zorionezko bost minutu izan ziren, hurrengo jokaldian Jonas egotzi baitzuen epaileak, Morenori ukondoarekin jotzeagatik. Ametsa ote zen hura? Reala laugarren zegoen berriro, Txapeldunen Ligan.\nSevillakoa ia erabakita, etxeko lanak amaitu behar ziren. Baina, Deportivorentzat hil ala bizikoa zen norgehiagoka. Bigarren zatian gogotik estutu zuen Reala etxeko taldeak. Erasoan ibili ziren, eta Realak ahal zuen moduan defenditu zuen. Aukerak bata bestearen atzetik izaten hasi ziren, eta zale bat baino gehiagoren buruan agertu ziren Mendizorrotzako irudiak, Granadaren aurkakoak, Vila-realen kontrakoa, Valentzia... pentsamendu gehiegi. Baloia behin eta berriro kanpora zihoan, Bravoren atean baloiak uxatzen zituen tramankulu bat balego bezala.\nArgi zegoen garaipena sufrimenduarekin etorriko zela. Soldadok Valentzia eta Sevillaren artekoa berdindu, eta minutu bat geroago Negredok bere bengantzarekin jarraitzea erabaki zuen. Aurrelaria minduta dago Soldadoren mesedetan Konfederazio Kopako deialditik at geratu izanagatik, eta lau gol sartu zituen bere aurkariaren aurrean.\nAzken hogei minutuetan atzera egin zuen Realak, nabarmen; beldurrak edo presioak behartuta. Bi minututan bi aukera garbi izan zituen Deportivok. Lehenengoan huts nabarmena egin zuen Bravok eta Salomaok kanpora burukatu zuen baloia atea guztiz hutsa zuen unean. Hortik gutxira langa jo zuen Abel Aguilarren jaurtiketak. Sufrimendua areagotzeko, 84. minutuan txartel gorria ikusi zuen Markelek. Realak, baina, eutsi egin zion markagailuari, eta jarraitzaile askoren bihotza lehertzear egon zen arren. Lehertu, festa lehertu zen, epaileak amaiera adierazi zuenean.\nTxapeldunen Ligarako sailkatu da Philippe Montanierren Reala. Joko bikaina egin du taldeak sasoi guztian zehar, eta merezitako txartela lortu du. Teknikaria badoa, eta umezurtz utziko ditu jokalariak, baina izpiritua hemen geratu da. Txuri-urdinek ikasi dute urratu beharreko bidea. Ikasi dute akatsengatik, eta hurrengo urtean gozatzeko aukera emango digute. Claudio, Eñaut, Carlos, Dani, Mikel, Iñigo, Jon, Liassine, Alberto, Jose Angel, Markel, Javi, Asier, Ruben, David, Gorka, Xabi, Carlos, Gonzalo, Antoine, Imanol, Diego, Philippe, Michel, Jokin; eskerrik asko!\n3.- Jokalariak: Handia egin dute, eta talde osoaren izena denbora luzean gogoratuko da. Historia egin duten jokalari horiek guztiek bezala. Multzo gaztea da, gainera, eta gozatzeko urte asko dituzte zaleek aurretik. Haiek dira sailkapenaren erantzule nagusiak.\n2.- Zaleak: Une onetan zein zailetan, jarraitzaileek ez dute inoiz huts egin. Hamabigarren jokalaria izan dira, harmailatik bultzaka. Kanpoko partidetan ez da zaleen babesik falta, kolore txuri-urdina astebururo ikusi da.\n1.- Teknikaria: Ez da guztien gogokoa izan, eta kontratua ez berritzea erabaki du. Halere, ezin ahaztu lortu duen guztia. Taldearen hazkundea lortzeko ekarri zuten, eta Txapeldunen Ligarako sailkatu da, aurreikuspen oro gaindituta. Denbora pasa ahala, liburuek dagokion aitorpena emango diote.


'Amama' filmarekin Asier Altunak bere burua gainditu du - Debagoiena - Goiena.eus\n'Amama' filmarekin Asier Altunak bere burua gainditu du\nImanol Gallego 2015-09-21 08:59\n'Amama'filmeko une bat.\nEuskal zinema izan arren, Asier Altunak istorio unibertsal bat ekarri du Zinemaldira. Jendeak gaur izango du bergararraren filma ikusteko aukera, baina atzo, domeka, prentsaren pasea norbaitek oihukatutako "poeta" garrasirekin amaitu zen.\nTradizioa eta modernitatea, usadioen pisua, belaunaldien arteko talka... Asier Altunak edozein kulturatan eztabaida sortzen dituzten kontzeptuak guregana ekarri ditu, baserri baten sartu eta kontakizun unibertsal bihurtu ditu.\nAmama euskal tradizio eta klixeetan galduko zela uste zutenek sorpresa atsegina eroango dute. Abentura berri honetako patroia bera Altuna izan den arren, Telmo Esnal eta Michel Gaztanbide bide lagun izan ditu. Horrez gainera, aktoreen lana ere borobila da. Ander Lipusen eta Nagore Aranbururen gainetik, Iraia Eliasen eta Amparo Badiolaren lanak azpimarratuko nituzke. Bi emakume hauek dira istorioaren aingura, eta lan horretan biak bikain aritu dira.\nIstorioa ez ezik, zuzendari bergararrak arlo teknikoa ere izugarri zaindu du. Plano bakoitzak bere atmosfera propioa dauka, eta, horri esker, kontakizuna errealagoa da. Musikak ere kontakizuna ederto janzten du.\nAskok Loreak filmaren oinordekotzat hartu dute Amama, baina ez dago antzekotasunik. Niri bigarren hau gehiago gustatu zait. Orain epaimahai ofizialari dagokio erabaki bat hartzea, eta ondoren, ikusleei zinematara joatea.


“Hemen herria altxatuko balitz, zuk babestuko zenuke iraultza?” • ZUZEU\nMundu arabiarrean ematen ari diren iraultza herrikoiek, oro har, babesa jaso dute Europa zaharrean. Euskal herritar bati baino gehiago entzun izan diot, “gu ere gai izango bagina!”. Iraultzak poza sortzen du hango herritarrengatik eurengatik, baina lilura ere sortzen du, haiek badezaketelako, era baketsuan antolatzeko gaitasuna dutelako, boteretik diktadorea kentzeko gaitasuna dutelako.\nEta imajinatzen dute, “hemen altxako bagina!”. Eta Frantzian galdetu egin dute. “Hemen herria altxatuko balitz, zuk babestuko zenuke iraultza?”\nLan-baldintza eta langabezia (47 %); osasungintzaren kostua (%46); gizarte bereizkeriak (%46); eros ahalmena (%42) eta belaunaldi berrien etorkizun perspektibak (542) dira galdekatuen artean iraultzara altxatzeko frantziar herritarrek dituzten arrazoiak. Oro har, inkestan parte hartu dutenen %58k dio iraultzaren aldekoak direla, baina horietatik %49k diote herrialdea horretarako gai ikusten dutela. Euren buruan ezkerrekotzat definitzen duten %57 dira iraultzaren aldekoak, eta eskuindar aitortzen direnen %39.\nOtsailaren 10 eta 11n egin zuten inkesta eta 1.247 pertsona galdekatu dituzte.\nAldizkariak datuen irakurketa egiten dio iraultzak gauzatzeko krisi testuinguru “larriagoak” behar direla, eta “organizazio-egitura sendoagoak”, “eta une honetan bi arrazoi horiek ez dira ematen”. Arrazoi izango du ziurrenik L’Humanité Dimanchek, Europa zaharrean egoera beste bat da, baina sinetsarazi ere egin nahi digute beste bat dela: eta guk sinetsi egiten dugu, hobeto gaudela. Baina horrek ondo gaudela esan nahi ote du?\nHurrengo inkestak emango digu erantzuna, eta guk sinetsiko.\nIrudia | Iraultzak | z | LGPL\nArabiar iraultzak, iraultza\n18 pentsamendu ““Hemen herria altxatuko balitz, zuk babestuko zenuke iraultza?””-ri buruz\nAmonamantangorri 2011-03-02 10:43\nManifestu Komunistan Marxek eta Engelsek ez diete burgesei eskatzen egoera berrira moldatu eta ulerkorrak izateko. Absurdoa litzateke. Esaten dute “munduko proletarioak, elkar gaitezen”. Benetako iraultza gertatuko balitz gure pribilegioak galduko genituzke. Bai, guk, mileuristok, mundu mailako langile aristokratok. Zergatik onartu behar genuke guk mundu zuzenago batean bizitzea?\nFrantzia bezalako herri batean jendea kalera ateratzen bada, eskuineko jakobinoen ordez gobernu jakobino sozialdemokrata ezartzeko izanen da, edo bestela, zuzen-zuzenean, eskuin muturra agintera eramateko. Izan ere, atzerritar beltz hauek lana eta emakumeak lapurtzera etortzen zaizkigu Europara. Ez al duzue uste?\nEn fin, gaur pesimista altxatu naiz…\nEider 2011-03-02 13:08\nEz dakit pesimista altxatu zaren, oso errealista da diozuna. Kapitalismoa horixe da, sinestarazi digutela baietz, gu ondo bizi garela, eta une honetan ez bada ere, baietz ahal dugula, eskura dugula ondo bizitzea, erosi ahalko dugula.\nSinesmen horrek bizi gaitu, ilusioa horrek, eta altxatuko bagina noski ez litzateke justiziaren izenean izango, pribilegio gehiago (materialak noski) lortzeko baizik.\nAmonamantangorri 2011-03-02 15:47\nBueno, gerra garaian, komentario pesimistak egiten dituen soldadua tribunal militarrera bidaltzen dute. Logikoa, bestalde.\nEz digute ongi bizi garela sinestarazi. GU OSO ONGI BIZI GARA!! Giza historia osoan, ez da inoiz hainbeste jende hainbesteko oparotasunean bizi izan; osasun arazo bihurtzeraino. Ongizate material horren beste aurpegia da milioika gizon-emakumeren miseria gorria eta zanpakuntza. Batek ekarri du bestea.\nEsandakoak esan eta gero, gaineratu behar dut ezkerrari botua ematen diodala, uzten didatenean. Hori, behinipein, egiten dut.\nGari Garaialde 2011-03-02 16:36\nNorbait konturatu da albistea ilustratzeko (ilustratzeko bakarrik jarria baitago) erabilitako argazkiaren edertasunaz?\nAitor Furundarena Usabiaga 2011-03-02 17:28\nZuk esan arte ez. Eskerrik asko Gari! Edertasuna eta indarra, egundoko indarra.\nJon 2011-03-03 10:16\nEz al zerate konturatzen beraien ametsa gu bezela bizitzea dela? gaizki bizi gerala? beti nahi dugu gehiago, baina hemen esan den bezela, historian inoiz da inor gu bezain ondo bizi.\nAitor Furundarena Usabiaga 2011-03-03 10:46\nNik ere beti diot oso ondo bizi garela, eta hala pentsatzen dut… baina ez dezagun ahaztu hau diogunean, materialismoari lotutako arloei buruz ari garela (beno, ni behintzat). Intelektualki, “espiritualki”, kontzientziari (ez naiz erlijioaz ari!) bezalako arloetan, oso-oso eskas eta txiro bizi gara, beste garai batzutan baino askoz okerrago (nire ustez).\nPerspektiba pixka bat hartzearren diot.\nUrtzi 2011-03-03 21:01\nzuek uste duzue hain ondo biziko bagina, 3 urte exkaxetan 3 greba orokor deituko zirela? eta horren arrakastatsuak izango zirela? Azkena, urtarrilaren 27an aurrekoetan baino jende gehiagok parte hartu zuen; jendea gero eta hobeto bizi delako? EZ!\nBizi baldintzak okertzen ari dira, langabezia igo egin da, erretiro adina atzertatu dute. Hori da errealitatea eta hori ez da ondo bizitzea, bestela galdetu 900€-ko soldataren truke fabrikan 8 ordu edo gehiago sartzen dituen langile bati, 2 seme-alaba mantendu behar dituen langile horri, hilabete bukaerara irits ezin daitekeen horri, udan Saloura eta neguan eskiatzera joan ezin daitekeen langile horri, galdetu horri ea ondo bizi den.\nAitor Furundarena Usabiaga 2011-03-03 22:50\nUrtzi, nik behintzat ez dut esan gero eta hobeto bizi garenik. Bestalde, “ondo bizi garela” orokorrean esana dago noski, gure artean zuk azaldutakoa baino askoz drama handiagoa bizi dutenak badaude, askoz-askoz.\nHalare, berriz diot, materialismo arloetan ondo bizi gara, bestelakoetan ez.\nAmonamantangorri 2011-03-03 22:52\nUrtzi, bejondeikela motel, azkenean! Uste nian etzuela inork esanen! Jende guziak arrazoia ematen didanean izugarri aspertzen nauk.\nArrazoi parte bat baduk. Jende asko oso larri zegok. Enian friboloa izan nahi, baina ikuspegi globala eman bai.\nAndreas eta Gudrun 2011-03-03 23:50\nIkuspegi globalerako datu bat: espainiarren %90ak uste du klase ertaina dela, ekonomilariek klase ertain deitzen duten hori %13koa da Espainiako Erreinuan, duela bost urte %17koa zen eta han jada ez direnak beheko klasetarrak dira, alegia gehiengo oso eta zabala. Batzuk uste dute supermerkatuan etiketa beltza erostea burgesa izatea dela, burgesek ze usain duten ere ez dakigunean gehien gehienok.\n(Burgesen batek hau irakurriko balu igor diezagula gutunazal batean bere usaina, bilduma egiten dugu)\nGari Garaialde 2011-03-04 09:40\nJon, zeinek esan dizu GU bezala bizi nahi dutenik?\nZeintzu gera gu?\nA&G-ek esandako 90%, 13%,17%?\nZure GU nerea bera al da?\nJosu Jon (aspaldikoa!!) ere GU da?\nNahi duten bakarra HOBETO bizitzea da, eta hobeto bizitzeko modu ugari dago, GUK oraindik imaginatu ez ditugun moduak ere bai.\nLox 2011-03-04 09:58\nUrtzi, zure ustez udan Saloura eta neguan eskiatzera ez joatea drama da? Aitorrek esan duen bezala, espiritualki pobre bizi gara, eskiatzera ez joatea gaizki bizitzea dela pentsatzeraino. Ondo bizi garen ez dakit, munduko biztanle gehienak baino hobeto bai behintzat. Zein da gure helburua? Burgestuta bizitzea? Bestalde, hain gaizki bizi bagara, zergatik ez ditugu erantzun sendoagoak ematen? Adibidez, egun bateko grebaren ordez zergatik ez dugu hilabete oso bateko greba egiten? Zergatik ez estrapolatu enpresetan egiten dena (epe luzeko greba) gizarte osora, eta greban jarraitu agintariei zaplaztekoa emateko? Nire ustez, pribilejio materialak galtzeko beldur garelako. Azkenik, altxamendua egoteko, nire ustez, ez zaio heriotzari beldurrik izan behar (Afrika iparraldean hildakoak izan dira altxamenduetan) eta gaur gaurkoz ez dut uste egoera hain muturrekoa denik eta gu prest gaudenik.\nUrtzi 2011-03-04 11:11\nLox: Nik ez nuen esan nahi udan Saloura eta neguan eskiatzera joatea drama denik. Jende askok esan du langileria eskiatzen hasi zenetik langile klasea ez dela existitzen eta antzeko pitokeriak, horregatik sartu dut komentario hori, ez beste ezergatik.\nNire helburua ez da burgestuta bizitzea, burgesa ez da produktiboa. Burgesiarik gabe bizi liteke; inoiz munduko burges guztiak lo geratuko balira, ekonomiak aurrera jarraituko luke; aldiz, langile guztiak lo geratuko balira, edo grebara irtengo balira, ekonomia erabat geratuko litzateke. Beraz, burgesia desjabetu eta ekoizpen indarrak eta banka nazionalizatu eta langileen kontrolpean jarrita, burgesia langile bihurtuta, lan orduak jaitsiko lirateke, langabezia jaitsiko litzateke soldata jaitsi gabe eta baxuak direnak igota. Horrela, gizartea ekonomikoki, kulturalki eta are, espiritualki aberastuko litzateke. Hau ez da utopia bat, egin daitekeen zerbait da, gogora, Venezuela.\n24 orduko greba orokorra beharrean, 48 ordukoa edo aste osokoa, eta are hilabete osokoa, egitea ez legoke batere gaizki. Sindikatuetako zuzendaritzari proposatu ideia. Hauek nekez onartuko lukete, tamalez, halako ideia bat, nahikoa lan badute 24 orduko grebarekin… enfin… Hala ere, kasualitatez, sindikatuetako zuzendaritzek 24 ordukoa baino luzeagoa den grebara deituko balute, diskurtso iraultzailea erabiliko balute langileengana ondo iristeko, fabrikaz fabrika, lantegiz lantegi, lan kontzientea egingo balute egoera azalduz eta aldaketaren beharra azalduz, uste duzuena baino babes zabalagoa jasoko luke grebak. Bestalde, langileriarengan amorrua dagoela ikusteko, greba egunetan antolatutako piketeetan parte hartu besterik ez da egin behar, hor ikusten da langile klasearen benetako amorrua, aldaketarako beharra!\nAmonamantangorri 2011-03-04 13:16\nAinhoa Etxaide LABeko idazkari nagusiak esplikatu zuen lehengoan. Langileei ez zaie erosteko ahalmena kendu behar, orain egiten ari diren bezala: erosteko ahalmena jeitsita, kontsumoa ere jeitsi eginen da eta ekonomia ez da biziberrituko. Printzipio keynessianista petoa.\nEgungo ezker gehienaren diskurtsoaren oinarria ez da bankuak eta industria nagusiak nazionalizatzea, baizik eta ongizate-estatua, langileen konkista gisa, ez desegitea.\nHor daude Venezuela, Bolivia, Ekuador. Egia. Baina gu Europa gara. Gogoan izan Hegoaldeko soldata baxuei esker direla Iparraldeko soldatak hain altuak, eta hango lan esku-merkeari esker daukagula hainbeste produktu merke gure eskura. Iraultza bat egotekotan, Hegoaldean behar du izan, ez Iparraldean. Horregatik esaten da Chavez poulista dela, eta Uribe Velez demokrata.\nKabenlaputa, gaur e berriz pesimista.\nFloridarra 2011-03-07 06:04\nUrtzi, Venezuelak ezin du ezeren eredu izan. Chavez lehendakariak hamar urte daramatza agintean eta herrialdeak berdin-berdin edo okerrago jarraitzen du. Bertan jaio nintzen eta iaz oporretan itzuli nintzen gauzak nola zeuden ikustera eta nigargarri dago Venezuela. Petrolioaren bidez egunero milioika dolar sartzen dira gobernuaren altxortegian baina diru hau ez dute azpiegiturak eta jendearen bizimaila hobetzeko erabiltzen. Hobekuntzarik ez da ikusten. Diru hau nora doan ez omen daki inork baina denek isilpean diote: Curasaora, Bahamara, Monacora, Suitzara… Chavez aurreko lehendariak bezalakoxea da: lapurra!\nPello Ezkerra 2011-03-08 09:18\nGauza batek harritu nau; arabiar herriek bizi izan duten iraultza bere “tiranoen” aurka, hain sutsuki bere alde atera den nazioartea eta Espainiako egunkari etabar, eta horrelako borroka Euskal Herrian “tiranoaren” aurka altxatutako “talde” baten aurka.\nEz nago ziur armak hartuko nituenik, ez baitut inoiz armarik eskutan hartu, baina ideologikoki…\nGari Garaialde 2011-03-08 10:09\nArgazkia hartuta buelta batzuk eman nahi nizkion, baina beste sarrera bat erabiliko dut. Mila esker bidea zabaltzeagatik (nahibabe izan bada ere).


Arkume izterra labean barazkiekin | Tartea | Berria\nArkume izterra labean barazkiekin\nIker Markinez - (Kuko jatetexea, Ormaiztegi)\n2011ko abenduak 31\n3 pertsonarentzako osagaiak:\nBrokoli buru bat.\nDozena erdi orburu.\n Lehenik, barazkiak prestatuko ditugu. Horretarako, lapiko bat urez bete, eta irakiten jarri; lapikoan egosi brokolia, aurretik zatituta, 15 bat minutuz. Ur hotzetan freskatu, eta gorde.\n Berriro lapikoa urez bete, eta irin koilarakada pare bat eta gatz pittin bat bota. Sutan jarri berotzen, irakin arte. Bitartean, orburuei lehen orriak kenduko dizkiegu, beldurrik gabe. Zuztarrak, berriz, moztu gabe zuritu, findu arte. Berdin egin beste orburuekin, eta punta aldea ere ondo moztu orburu bakoitzari. Ur irakinetara bota, eta 20 bat minutuz irakiten eduki. Sua itzali, eta surtan utzi epeldu arte; ondoren, atera eta gorde.\n Labea berotzen jarri, eta arkume izterra laberako erretilu batean jarri. Oliba-olio pixka bat gainetik bota, ur zorrotada bat eta tipula puska handitan, eta gatz pittin bat ere bai.\nLabea ondo berotua dagoenean, arkumea sartu, eta ordu eta erdiz 180 gradutan eduki erretzen. Egosaldi erdian buelta eman izterrari, bi aldeetatik ondo erre dadin.\n Azkenik, barazkiak ipini erretilu baten buelta guztian, eta, erdian, arkume izterra bere zukuarekin batera.\nOn egin eta urte berri on!


Erosketak atean - Azpeitia - uztarria.eus\nJuankar 2004-05-13 20:05\nMutil gazte bat promozio batekin etorri da.\nPromozioan liburuak debalde eskeintzen dira eta 8 euro ateraino ekartzeagatik\nGaur goizean gurasoen etxera mutil gazte bat promozio batekin etorri da. Promozio horretan hiru luburu (Julio Verne renak) eta Cd bat mailing propagandarekin batera eskeini dizkie 8 euron truke. Euren izenean etorri baita.\nPromozioan liburuak debalde eskeintzen dira eta 8 euro ateraino ekartzeagatik da. Ez dakit oso zilegi izango den horrelako "salmentak" egitea baino, ez ote da iruzurra izango? Kontua da eguardian nire etxe aldemenean gauza berdina ikusi dudala.\nKasualitatea izango da baina aldameneko hauek ere "jubilatuak" dira eta horrek bai kezka sortzen didala. Beste lekuetan ere gauza berdina egiten badute... ez da diru asko baina, borondate onez egiten denari horrela jardutea ba...


LABek dei egiten die Bizkaibus-eko langile guztiei planteatutako lanuzte eta greben bitartez erantzun irmoa eman dezaten | LAB SINDIKATUA\nZerbitzu Publikoak Garraioa LABek dei egiten die Bizkaibus-eko langile guztiei planteatutako lanuzte eta greben bitartez...\nLABek dei egiten die Bizkaibus-eko langile guztiei planteatutako lanuzte eta greben bitartez erantzun irmoa eman dezaten\nLABek gaur Bizkaiko Diputazioarekin izandako batzarraren balorazio negatiboa egiten du. Diputazioak ez du sartu nahi izan Bizkaibusen dagoen sakoneko arazoan, ezta beraiek sortutako konfliktoari irtenbideak bilatu, batzar guztian konfliktoa konpontzeko sindikatuak exigitzen ditugun puntuen dokumentua baino ez baitu eskatu.\nUrte bat geroago Diputazioak arazoari irtenbidea aurkitzeko duen ezgaitasun eta borondate politiko ezak bizirk dirau. Diputazioak hartu duen konpromezu bakarra aurkeztuko zaien idatzia aztertzean datza.\nDiputazioak erakutsitako pasibitatearen aurrean, LABek dei egiten die Bizkaibus-eko langile guztiei sindikatu guztiek planteatutako lanuzte eta greben bitartez erantzun irmoa eman dezaten, ostiral honetarako planteatutako 2 orduko lanuztean (07:30tatik 09:30tara; 18:00tatik 20:00tara; 22:30tatik 00:30tara) eta 24 orduko grebetan: 6, 9, 13, 15, 17, 20, 21, 23, 24 eta 27tik aurrera mugagabeki.


Zikloaren mireslea izan naiz beti! Duela urte asko, Paco Pizarro orduko presidenteak gonbidatu ninduen gaikako argazki-lagin bat erakusteko: emakumea eta itsasoa, eta hori arrakasta handia izan zuen publiko eta kritikaren aldetik. Urtero ezagutu nuen Paco Antibes jaialdian, eta Ikus-entzunezko Argitalpena – Diaporama kategorian parte hartu nuen.\nBeraz, azkenean, Donostiako zikloan ere, Pacoren iradokizunez, kategoria entzutetsu eta poetiko hau sartu zen. Behin urrea eta zilarrezko bikoitza irabazi nituen bere ziklo ospetsuan. Istorio bat kontatzeko irudiekin hitz egiteko aukera emateaz gain, kide kopuruaz haratago, uste dut balio erantsia dela Donostiako Itsaspeko Zinemaren Nazioarteko Ziklo ospetsuarentzat.


Gaur8 lantalderako deialdia - Euskadiko Gazteriaren Kontseilua Gaur8 lantalderako deialdia - Euskadiko Gazteriaren Kontseilua\nIndarkeria Matxista eta LGTBI+fobikoa salatzeko protokoloak, Gune Anitza zigilua, Ibilbide Moreak txostena, EGKren emakume eta gizonen arteko Berdintasunerako I Planaren diseinua… 2016an zehar hainbat izan ziren lantalde honetatik ateratako ideiak, ekarpenak eta proposamenak. 2017an, zeintzuk izango dira Gaur8 lantalderako erronkak?\nBerdintasun lan-arloaren bigarren urte honetan, alde batetik, 2016an hasitako hainbat proiekturi jarraitutasuna emango zaie, aurreko urtean proiektuak aurkeztu ahala detektatutako beharren harira.\nBestetik, 2016ko proiektuek azaleratutako beste beharrei estuki lotuta dauden gaiak ere landuko dira. Gainera, bai hauek nahiz beste neurriak EGKren emakume eta gizonen arteko Berdintasunerako I Planaren barruan kokatuko dira, behin hau onartua izan martxoan ospatuko den Batzar Orokorrean.\nAurten, iaz izan zen bezala, Gaur8 lantaldea izango da lan-arloaren norabidearen abiapuntu. Gaztez osatutako taldea dugu hau. Honetan, Berdintasun eta LGTBI+ arloetako elkartegintzan aritzeagatik edota gaietan nolabaiteko interesa izateagatik parte-hartzera motibatuak.\nHortaz, ez dago gaiaz zertan gehiegi jakin beharrik, are gutxiago aditua izan beharrik. Gaian interesa izatea eta norberaren esperientzian bizi izandako egoeretatik proposamenak guztion artean eraikitzeko prestutasuna besterik ez da beharrezkoa.\nTaldean parte hartu nahi baduzu, hurrengo asteazkenean, otsailaren 22an izango dugu urteko lehen bilera EGKren Bilboko egoitzan (Autonomia kalea, 44) arratsaldeko 17:00etan. Gogoratu! EGKren ekintzetara joateko garraio publikoko gastuak beti ordaintzen dira. Zure autobus, tren, metro… txartel originalak edo internet bitartez jaitsitakoak eta guk erraztuko dizugun gastu orria beteta ematearekin, gastatutakoa bueltan izango duzu.\nInformazio gehiago nahi baldin baduzu, deitu 944.43.61.43 zenbakira edo idatzi berdintasuna@egk.org helbide elektronikora